NATO sumnja u objašnjenje Rusije o nadlijetanju Turske\nNaslovnica Centralna Azija Rusija NATO sumnja u objašnjenje Rusije o nadlijetanju Turske\nTurska, Rusija, Šam, Zapad – Zvanična Moskva premijeru Turske kazala kako su upadi aviona u zračni prostor ove države ‘greška’.\nGeneralni sekretar NATO-a Jens Stoltenberg izjavio je danas kako rusko ulijetanje u turski zračni prostor ne izgleda slučajno i da Moskva još nije objasnila te incidente na zadovoljavajući način.\n„Ne izgleda mi da je u pitanju slučajnost“, rekao je Stoltenberg novinarima u Briselu govoreći o dva slučaja ulaženja ruskih borbenih aviona u turski zračni prostor tokom proteklog vikenda.\nOn je kazao kako je taj utisak stekao na osnovu obavještajnih podataka NATO-a, o kojima nije želio detaljnije govoriti.\nGeneralni sekretar NATO-a je izrazio sumnju u validnost objašnjenja zvanične Moskve, koja tvrdi da su avioni, koji su obavljali zadatke u Siriji, nakratko ušli u turski zračni prostor kako bi izbjegli vremensku nepogodu.\n„Nismo dobili pravo objašnjenje“, rekao je Stoltenberg, dodajući da ruska strana nije direktno komunicirala sa Alijanskom, već se o incidentima izjasnila preko medija i izrazio očekivanje da će vojno-vojni kanali komunikacija, koji su očuvani uprkos zahladnjelim odnosima Rusije i NATO,-a biti aktivirani.\nPonovio je danas tvrdnje kako ruska avijacija nije angažirana u borbi protiv oružane grupe Islamska država Irak i Šam (IDIŠ), već protiv sirijske opozicije i civila.\nStoltenberg je još jednom pozvao Rusiju da deeskalira svoju intervenciju u Siriji i da se konstruktivno angažira u traženju načina da se okonča građanski rat u toj državi.\n„Saveznici izražavaju duboku zabrinutost ruskim vojnim jačanjem u Siriji i naročito napadima ruskih vojnih snaga u Hami, Homsu i Idlibu koji su doveli do civilnih žrtava i nisu ciljali Da'esh (arapska skraćenica za oružanu grupu Islamska država Irak i Šam – IDIŠ)“, navode iz NATO-a.\n„Saveznici pozivaju Rusku Federaciju da odmah obustavi svoje napade na sirijsku opoziciju i civile, da fokusira svoje napore na borbu protiv IDIŠ-a, te da promovira rješenje sukoba kroz političku tranziciju.“


Beta 1. decembra 2015. 15:00\nU Srbiji, prema zvanično dostupnim podacima, živi 2.076 osoba inficiranih HIV-om, a procenjuje se da oko 1.100 osoba ne zna da je inficirano tim virusom, saopštio je danas Institut za javno zdravlje Srbije „Dr Milan Jovanović Batut“.\nKako je navedeno, jedini način da se otkrije HIV infekcija je da se osoba koja je imala neku rizičnu situaciju podvrgne testiranju.\n„Svako testiranje na HIV treba da bude dobrovoljno, poverljivo i besplatno, uz obavezno savetovanje pre i posle testiranja, a u cilju pružanja pravih i stručnih informacija potrebnih osobi da donese odluku da li je pravi trenutak za testirnje, ali i da prepozna stvarni rizik“, navodi se u saopštenju.\nDodaje se da HIV pozitivne osobe imaju mogućnost da udju u program lečenja, kako bi infekcija HIV-om postala hronično stanje sa kojim se može kvalitetno i dugo živeti.\nPravovremenim i adekvatnim lečenjem kontroliše se stanje zaražene osobe i smanjuje se mogućnost daljeg prenošenja, naveo je „Batut“.\nPovodom 1. decembra, Svetskog dana borbe protiv AIDS-a oglasila se i Unija organizacija Srbije koje se bave zaštitom osoba koje žive sa HIV-om i AIDS-om ocenivši da se Srbija nije pomakla u rešavanju problema sa kojima se oboleli suočavaju u lečenju i ostvarivanju svojih prava.


Master Card – Bankar.me\nSrbija: Antimonopolska komisija pokrenula postupak protiv MasterCarda\nSeptember 26, 2018 BANKE, REGION, REGION, SVE VIJESTI 0\nKomisija za zaštitu konkurencije pokrenula je, po službenoj dužnosti, postupak ispitivanja povrede konkurencije na tržištu platnih kartica protiv društva MasterCard incosporated. U ovoj kompaniji kažu da je riječ o proceduralnom koraku koji se ne odnosi na legalnost međubankarskih naknada u Srbiji.\nPrvi put nakon 20 godina: MasterCard promijenio logo\nJuly 16, 2016 BANKE, SVE VIJESTI, SVIJET 0\nKompanija MasterCard promijenila je logo prvi put nakon 20 godina, a narandžasti i crveni krug sada se ne presijecaju u sredini, već se krugovi preklapaju.\nMasterCard uvodi uslugu Android Pay u Evropi\nNakon uspješnog lansiranja usluge za mobilno plaćanje Android Pay u SAD-u, u senptembru 2015. godine, kompanije Google i MasterCard donose ovo rješenje u Evropu. Prva zemlja gdje će ova usluga postati dostupna je Velika Britanija.\nMasterCard testira plaćanje ‘selfijem’\nFebruary 23, 2016 BANKE, PLANETA, SVE VIJESTI, SVIJET 0\nMasterCard namjerava da uvede mobilno plaćanje putem prepoznavanja lica, prigodno nazvano “selfie-pay” kako bi dodatno unaprijedio verifikaciju identiteta prilikom plaćanja telefonom.\nJuly 5, 2015 PLANETA, SVE VIJESTI, TEHNO 0\nKartičarska kuća MasterCard objavila je da testira novu mobilnu aplikaciju koja bi koristila tehnologiju prepoznavanja lica za autentikaciju korisnika.\nMasterCard još tri godine sponzor Lige šampiona\nJuly 1, 2015 BANKE, PLANETA, SVE VIJESTI, SVIJET 0\nKompanija MasterCard najavila je danas da je njeno dugogodišnje sponzorstvo UEFA Lige šampiona produženo za još tri sezone, sve do 2018. godine.\nJune 4, 2015 BANKE, SVE VIJESTI, SVIJET 0\nGoogle je predstavio uslugu Android Pay koja će američkim korisnicima kreditnih, debitnih, prepaid i business kartica omogućiti korištenje Android pametnih telefona za svakodnevna plaćanja u trgovinama i unutar Android aplikacija. Ova novina omogućuje korisnicima MasterCard kartica više opcija plaćanja putem mobilnih uređaja.\nDobit Masterkarda porasla 17 odsto\nApril 30, 2015 BANKE, SVE VIJESTI, SVIJET 0\nNeto profit američke kompanije za platne kartice Masterkard povećan je u prvom tromjesečju ove godine 17,2 odsto na godišnjem nivou, na 1,02 milijarde dolara, saopštila je kompanija. Dobit po akciji je bila bolja od prognozirane i dostigla je 0,89 dolara, dok su analitičari u anketi agencije Blumberg očekivali 0,8 dolara …\nJelena Ristić direktor prodaje za tržišta Srbije, Crne Gore i BiH\nApril 28, 2015 BANKE, REGION, SVE VIJESTI 0\nKompanija MasterCard postavila je Jelenu Ristić na poziciju direktora prodaje za tržišta Srbije, Crne Gore i Bosne i Hercegovine. Ristić će biti zadužena za aktivnosti na ovim tržištima i odgovorna za dalji razvoj elektronskih plaćanja u saradnji sa partnerima ove kompanije iz bankarskog, trgovačkog i telekomunikacionog sektora u regionu.


Dejan Šulkić: Izvršen svojevrsni DRŽAVNI UDAR jer je suspendovan zakon o lokalnoj samoupravi. - Jutarnji GLASnik\nPosted on 06/11/2017 Author Redakcija Jutarnji GLASnik\tComment(0)\nIZJAVA DEJANA ŠULKIĆA\nNARODNOG POSLANIKA I POTPREDSEDNIKA DSS\nVLAST SUSPENDOVALA ZAKON O LOKALNOJ SAMOUPRAVI\nOkolnosti koje su dovele do raspisivanja lokalnih izbora u Negotinu, Mionici i Pećincima za 24. decembar 2017. godine potvrđuju nedemokratski karakter ove vlasti i nastavak prakse urušavanja lokalnih samouprava i poigravanja sa izbornim procesom.\nNaprednjačka vlast je u ovom slučaju prevazišla samu sebe jer je partijska centrala odredila da lokalne vlasti u navedenim opštinama više ne postoje tako što su predsednici opština iz SNS podneli ostavke, a odbornici vlasti potpisali izjave da se više neće sastajati i da tako nema potrebe da se poštuje zakonska odredba da se nakon ostavke predsednika opštine u roku od mesec dana izaberu drugi izvršni organi, a nakon isteka tog roka uvede prinudna uprava.\nPredsednica Narodne Skupštine je u drugom činu ove predstave raspisala lokalne izbore za 24. decembar i tako “izbrisala iz brojnog stanja“ ove lokalne samouprave.\nS obzirom da je akcija organizovana sa državnog nivoa vlasti i da je sprovode najviši državni organi i funkcioneri, ovo se može smatrati svojevrsnim državnim udarom jer je suspendovan zakon o lokalnoj samoupravi.\nOvi lokalni izbori treba da posluže kao uvertira za neizbežne beogradske izbore i predstavljaju svojevrstan test za vlast. Danas su zarad izbornih rezultata SNS u Beogradu žrtvovane lokalne vlasti u ove tri opštine, a po potrebi biće žrtvovana i cela Vlada Republike Srbije.\nDSS poručuje građanima da ni ubuduće ništa bolje ne mogu očekivati od odbornika koje biraju pod imenom Aleksandra Vučića, do podanički odnos prema njemu i SNS i potčinjavanje građana planovima njegovog održavanja na vlasti. Zato će se DSS zalagati za promenu političkog sistema koji podrazumeva promenu izbornog zakonodavstva i vraćanje suvereniteta narodu pri izboru narodnih predstavnika.\n06.11. 2017. godine\nDejan Šulkić: Vučićeva mantra je “osvojite apsolutnu vlast pa vladajte kako hoćete“ – „Burazerski SNS“\nDSS: Histerija vlasti zbog pisma Slaviše Ristića. Pismo Putinu kojim se obaveštava o onome što veoma dobro zna, je nepotrebno\nTagged dejan šulkić, DSS, SAOPŠTENJE, zakonj o lokalnoj samoupravi\nKanada do 2020. prima oko milion novih migranata\nFantomi: Penzioneri da ulože 5.000 dinara u kupovinu akcija Beograda na vodi


Neshvatljivo je koliko Srbe privlače diktatori - Politika - Dnevni list Danas\nPočetna » Vesti » Politika » Neshvatljivo je koliko Srbe privlače diktatori\nSagovornici Danasa o smislu i ishodima posete patrijarha Irineja Siriji i tamošnjem predsedniku Bašaru el Asadu\nNeshvatljivo je koliko Srbe privlače diktatori\nSnežana Čongradin06.06.2019. 08:00\nPoseta patrijarha Srpske pravoslavne crkve Irineja Siriji i Bašaru el Asadu za sagovornike Danasa Žarka Koraća, poslanika u Skupštini Srbije, i Gorana Miletića iz Civil Rights Defendersa, problematična je na nekoliko nivoa, među kojima preteže onaj koji određuje politiku predsednika Sirije – reč je o diktatorskom režimu.\nTim rečima Žarko Korać i počinje izjavu Danasu: „Neshvatljivo je koliko Srbe privlače diktatori.“ Međutim, osim te konstatacije, prema njegovoj interpretaciji ovog slučaja, poseta Irineja Siriji je u interesu Rusije, odnosno Ruske pravoslavne crkve.\n– Ova poseta je za račun Ruske pravoslavne crkve da bi patrijarh Irinej lobirao da se ne prizna samostalnost ukrajinske crkve – ističe Žarko Korać.\nOn dodaje da je ta poseta sramna, jer, kako navodi, „ideš diktatoru da bi branio tuđe državne interese“.\nSagovornik našeg lista, ipak, kaže da to nema direktne veze sa predsednikom Srbije Aleksandrom Vučićem. Ali, nastavlja dalje, pojačava „bratske“ veze sa Rusijom, što mu, zaključuje Korać – odgovara.\n– Poseta patrijarha Irineja Siriji svakako nije isto što i poseta nekog državnog funkcionera, pa samim tim ni njegova poseta Asadu treba da bude tretirana tako. Međutim, medijski prostor koji je dat ovoj poseti pošto je patrijarh navodno „izbegao teroristički napad tokom posete Asadu“ je i više nego zabrinjavajući. Asad se tretira kao bilo koji drugi strani državnik, a ne kao neko koje odgovoran za najdrastičnija kršenja ljudskih prava – ocenjuje za Danas Goran Miletić.\nOn ističe da je „očigledno da se od strane vlasti veoma blagonaklono gleda na ovu posetu“.\n– Stiče se utisak da je patrijarh „poslat“ pošto već niko od funkcionera ne može da ide jer bi to prouzrokovalo probleme sa Zapadom – zaključuje Goran Miletić.\nDelegacija Srpske pravoslavne crkve u Siriji obišla je hrišćanske hramove u kojima je patrijarh služio molebane, a Bašar el Asad rekao je tokom susreta sa patrijarhom da između naroda Srbije i Sirije postoje snažni odnosi. Kako izveštava BBC na srpskom, sirijska agencija SANA prenela je da su patrijarh i El Asad razgovarali o tome kako su Srbija i Sirija „bile podvrgnute pokušajima spoljne intervencije, čiji je cilj bio uništavanje suvereniteta, ali su se narodi ovih zemalja usprotivili agresorima“.\n„O daljim aktivnostima i predstojećem programu za patrijarha u Siriji ne možemo da govorimo iz bezbednosnih razloga“, rečeno je iz kabineta patrijarha u pisanom odgovoru za BBC na srpskom. Irinej je predsedniku Sirije, u kojoj sukobi traju već osam godina, rekao da veruje da će „Sirija izaći iz stanja kroz koje prolazi i da će uspeti da povrati istorijsku ulogu efikasne države, kao i da će uspostaviti stabilnost i širiti mir i ljubav u regionu“, piše na sajtu Srpske pravoslavne crkve.


Izvor: JUGpress.com, 21.Sep.2021, 09:36\nAdvokati u Beogradu i Nišu protestovali su nezadovoljni odlukom Vrhovnog kasacionog suda zbog stava o naplati troškova obrade bankarskih kredita. Advokati upozoravaju, da je Vrhovni Kasacioni Sud doneo novi pravni stav po pitanju troškova obrade kredita, koji je suprotan pravnom stavu koji je važio tri godine.\nPrema tom stavu iz 2018, Vrhovni Kasacioni Sud je rekao da banke nisu smele da naplaćuju troškove obrade kredita,zbog čega postoji desetine hiljada presuda u korist klijenata banaka koje su do sada donete. Za donošenje novog pravnog stava,tvrde advokati, nije bilo pravnog osnova niti bilo kakve potrebe. Pravni stav je izašao sa tom jednom dopunom, jednom rečenicom koja dopunjuje prethodni pravni stav...\nDa li je pravni stav Vrhovnog kasacionog suda o troškovima obrade kredita doneo pravnu sigurnost za investitore ili učinio sve tužbe građana protiv kompanija neizvesnim i podložnim promenama? Da li je sudstvo kao treća grana vlasti dalo odrešene ruke kompanijama, privatnim i državnim, da masovno...\n21.Sep.2021: Jug Srbije


Političarima nema mesta među delegatima FSS - Sportklub\nPolitičarima nema mesta među delegatima FSS\nSrbija - Super liga Autor:Branko Spasojević21. jun. 202219:15 > 21:372 komentara\nFudbalski savez Srbije definisaće u sredu, 22. juna, jedinstvenu listu delegata Super i Prve lige. Zanimljivo, prvi put – na spisku neće biti mesta političarima, nosiocima javnih funkcija.\nNijedan od funkcionera, angažovanih u državnoj, ili lokalnoj samoupravi, neće moći da obavlja delegatsku ulogu na utakmicama u sistemu Fudbalskog saveza Srbije.\nBitke oko Statuta FSS: Predsednik ipak samo sa „minus 70“?\nKo će u Prvu ligu: Ubljani pred promocijom, čeka i Dubočica\nZato će i za prošlu sezonu važeća lista biti, u značajnoj meri, korigovana. Delegatska mesta izgubiće Jovan Beč, gradonačelnik Smedereva, Miroslav Bukvić, pomoćnik predsednika Opštine Priboj, Aleksandar Jovanović Džajić, drugi čovek Uba… Iako su svojevremeno, u različitim ulogama, bili angažovani u fudbalu, političkim angažovanjima ostaće bez jednog od mesta u najpopularnijem sportu.\nPrema novim, strožijim, pravilima, usvojenim na majskoj sednici Izvršnog odbora FSS, predviđena je i starosna granica od 70 godina. Istovremeno, ukupan broj delegata za Super, Prvu ligu i utakmice Kupa Srbije biće ograničen na 50.\nPo osam delegata predložiće četiri regionalna saveza, a jedno FS Kosova i Metohije. Automatski, mesta na jedinstvenoj listi FSS rezervisana su i za predsednika Takmičarske komisije i četvoricu generalnih sekretara regiona.\nPreostalih 12 imenovaće Izvršni odbor Fudbalskog saveza Srbije, na predlog predsednika, zamenika prdsednika i generalnog sekretara. Lista neće smeti da broji više od 50 ljudi.\nAleksandar Jovanović DžajićJovan BečKup SrbijeMiroslav BukvićPrva liga SrbijeSuper liga Srbije\n„Da, Aleš, da!“ (VIDEO)


MOSTAR, 4. OKTOBRA (ONASA)\nVlada Federacije BiH (FBiH) na današnjoj sjednici u Mostaru prihvatila je Informaciju o GEF projektu (uključujući finansijske i provedbene aranžmane), koji se odnosi na upravljanje slivom Neretve i Trebišnjice, te zadužila Federalno ministrstvo finansija da, pri pripremi budžeta za 2008. godinu, osigura sredstva za sufinansiranje ovog projekta.\nNadležna federalna ministarstva će, posredstvom Tima za provedbu Projekta, osigurati konačne saglasnosti općina Konjic i Ljubuški, te korisnika (industrije) iz Konjica za izvođenje Projekta, saopćio je Ured za odnose s javnošću Vlade FBiH.\nOvo uključuje i osiguranje vlastitog finansijskog sudjelovanja općina i industrije.\nTakođer, ministarstva će, u skladu s preuzetim obvezama u pripremi Projekta, sudjelovati u konačnom usaglašavanju Memoranduma o razumijevanju s Republikom Hrvatskom (RH) i u pregovorima sa Svjetskom bankom (WB), s ciljem otpočinjanja provedbe Projekta.\nU ovaj projekt će biti uključeno Federalno ministarstvo prostornog uređenja, Federalno ministarstvo energije, rudarstva i industrije, te Federalno ministarstvo okoliša i turizma, svako u okviru svojih nadležnosti.\nInače, ukupna vrijednost GEF projekta je 17.251.120 USD, u koje je uključeno i 2.641.319 USD koje je osigurala FBiH.\nAko se ovome doda i 3.614.843 USD (od ukupno 8.000.000 USD) grant sredstava koje se odnose na Federaciju, ona će realizirati ukupno 6.256.162 USD.\nVlastito finansiranje Federacija bi osigurala kroz budžete za 2008., 2009. i 2010. godinu.\nOpćine Konjic i Ljubuški bi Projekat trebale sufinansirati sa 850.000, odnosno 400.000 USD, navodi se u saopćenju.\nVlada Federacije BiH (FBiH) usvojila je na današnjoj sjednici u Mostaru Informaciju o trenutnom stanju Projekta izrade orto-foto plana FBiH, koju je dostavilo Federalno ministarstvo prostornog uređenja.\nFederalna vlada dala je pomenutom ministarstvu saglasnost za nastavak realiziranja Ugovora za izradu digitalnog orto-foto plana FBiH s kompanijom Angermeier Ingenieure GmbH iz Giebelstadta (SR Njemačka), saopćeno je iz Ureda za odnose s javnošću Vlade FBiH.


Analiza današnje naslovne Alo-a: Sve netačno ili manipulativno - Raskrikavanje\n31.01.2020. Marija Vučić Foto: Raskrikavanje\nOd pet naslova na naslovnoj strani, čak tri se tiču Srbije i srpstva - na centralnom mestu je „priča” o tome kako baš Srbi otkrivaju vakcinu protiv koronavirusa, potom sledi najava teksta o osnovcima u Crnoj Gori koji trobojkama i crtežima Štrumpfova „ruše“ Mila Đukanovića, kao i teksta o tome da je Srpska pravoslavna crkva donela nekakve „ključne odluke“ o Crnoj Gori.\nPreostala dva naslova se bave „opuštenijim“ temama - jedan najavljuje gotovo urnebesni tekst o direktoru RTS-a Draganu Bujoševiću koji „danas dobija 1.950.000 evra?“, a drugi se bavi ozbiljnom „misterijom“ - gde su „Zoranine gaće“?\n1. Srbi otkrivaju vakcinu protiv koronavirusa!?\n„Najstručniji tim najiskusnijih srpskih naučnika, epidemiologa, virologa i farmaceuta u specijalnoj laboratoriji Instituta Torlak ubrzano radi na razvoju vakcine protiv nove vrste koronavirusa“, piše Alo u podnaslovu.\nUnutar novina, iznosi se kompletna laž - da su „Naši stručnjaci pronašli rešenje koje će spasiti svet od smrtonosne zaraze“ a onda ipak da su „na pragu otkrića“. Tvrdnje da ovaj institut radi na vakcini se temelje na izjavama „anonimnog izvora“ iz Torlaka.\nU ovom momentu, međutim, nije poznato da li Torlak zaista razvija vakcinu. Na pitanje Raskrikavanja o tome iz ovog instituta nisu odgovorili, ali se iz jučerašnje nejasne izjave ministra Zlatibora Lončara - koju i Alo citira kao „dokaz“ svojih tvrdnji - može se zaključiti da ovaj posao nije započet.\n„Vidite i sami, još vakcina nije napravljena. Potrebno je neko vreme da se napravi. Srbija, sa svojim stručnjacima, danas je spremna i može da napravi tu vakcinu“, počeo je Lončar u jutarnjem programu TV Pink.\nNakon što ga je voditelj Predrag Sarapa prekinuo rekavši uzbuđeno da je to „velika vest“, Lončar je precizirao:\n„Mi čekamo danas konačno šta je sve potrebno nama da se to uradi, sa tim podacima otići ću kod našeg predsednika, obavestiću ga, a on dalje zna šta će dalje raditi, on je u ličnom kontaktu i sa Si Đinpingom i drugim ljudima. Gde mi možemo da ponudimo neku vrstu stručne pomoći naših ljudi koji već imaju to iskustvo, već sa lakoćom prave vakcine i za druge viruse“, rekao je on.\nOsim toga što za ovu vest nema potvrde, a po svemu sudeći nije se ni započelo sa izradom vakcine, Institut Torlak svakako ne bi bio jedini koji bi radio na njoj.\nKako piše Njujork Tajms, trenutno su na ovom poslu angažovani istraživači iz Kine, Australije i Sjedinjenih Američkih Država, i to kako laboratorije u okviru naučnih centara, tako i privatne farmaceutske kompanije.\nZa vakcinu, kako se prognozira, biće potrebni meseci, ako ne i godine, a istraživači su u fazi kada su tek uspeli da razviju koronavirus u laboratoriji da bi počeli da ga proučavaju.\nO koronavirusu i medijskim manipulacijama Raskrikavanje je pisalo ovde.\n2. Bujošević danas dobija 1.950.000€?\nAko ovo zvuči kao najava neke važne priče o RTS-u i Bujoševiću, ili čak potencijalnoj korupciji - samo tako zvuči.\nUnutar novina čitaoca će dočekati tekst o tome kako Bujošević uplaćuje loto na kiosku, a uz tekst su priložene i fotografije koje o tom važnom događaju svedoče. Večeras je, naime, loto izvlačenje, a potencijalni dobitak je upravo 1,9 miliona evra.\nAli saznajemo da ni to nije sasvim sigurno, jer nepotpisani novinar Alo-a (potpis je E.A - ekipa Alo-a) zapravo ne zna šta je Bujošević radio na kiosku.\n„Šef javnog servisa je u jednoj ruci držao telefon, a u drugoj novac kojim je nešto plaćao. Nadamo se da je u pitanju dobitna srećka, a ne neki od komunalnih računa, pošto se na tom kiosku obavljaju i te vrste plaćanja. Moguće je čak i da je ostao bez dinara pa je rešio da na kiosku promeni neki evro“, piše Alo i zaključuje da je Bujošević u poslednje vreme bio pod velikim stresom zbog upada opozicionara u zgradu RTS-a, pa je možda uplatio tiket da se malo opusti.\n3. Misterija: Niko ne zna gde su Zoranine gaće!?\nGde su nestale roze gaće koje su poslanici Srpske radikalne stranke poklonili ministarki građevinarstva Zorani Mihajlović takođe je jedna od vesti koje su se našle na današnjoj naslovnoj strani Alo-a.\nNaime, komad tog ženskog veša je juče u Narodnoj skupštini iz poslaničke klupe razvlačio i pokazivao poslanik radikala Milorad Mirčić, sa napomenom da je to poklon za ministarku kojoj je zamereno da mnogo troši na svoju garderobu.\nOvaj cirkus u skupštini se inače dešavao tokom rasprave o amandmanima na Zakon o planiranju i izgradnji, a zasedanje je dvaput prekidano zbog verbalnih sukoba radikala i Mihajlović.\nOni su joj zamerili da opstruiše rad Vlade i donosi zakone na osnovu kojih ništa ne može da se uradi, a izrekli su i niz optužbi na njen račun. Na sve to je Mihajlovića uzvratila transparentom „Radikalska laž“ koji su joj poslanici SRS oduzeli i pocepali.\nAlo sada istražuje šta je sa gaćama koje su joj radikali uručili tokom zasedanja, odnosno da li su one i dalje kod nje ili su vraćene „darodavcu“.\nTabloid čak ima i izvore za ovu priču i to „bliske ministarki“ - oni tvrde da su vraćene, dok Vjerica Radeta tvrdi da nisu tako da je ova velika misterija ostala bez odgovora.\n4. Veliki Štrumpf ruši GargaMila\nOvaj neinformativan naslov najavljuje priču o barskim osnovcima koji su na času likovnog crtali srpske trobojke i Velikog Štrumpfa u istim bojama - on ima crvenu odeću, plavo telo i belu bradu. Fotografije iz učionice gde đaci drže u rukama i pokazuju svoje crteže, pojavile su se ranije na društvenim mrežama.\nŠkola je ovo ocenila kao političko delovanje i pokrenula disciplinski postupak protiv učiteljice koja je i suspendovana. Branila se tvrdnjama da su đaci sami želeli to da crtaju.\nNegativac u ovoj priči je, naravno, Milo Đukanović. Nazivaju ga „zlim Gargamelom“ koji je krenuo u „obračun sa Štrumfovima“ jer su „odlukom njegovog ministra prosvete deca ostala bez omiljene učiteljice“.\nU Crnoj Gori, inače, poslednjih nedelja mnogi građani na ulicama i društvenim mrežama ističu boje srpske zastave, izražavajući time nezadovoljstvo zbog Zakona o slobodi veroispovesti koji omogućava da se oduzima imovina Srpske pravoslavne crkve u Crnoj Gori.\n5. Vrh SPC doneo ključne odluke o Crnoj Gori!\nIako naslov upućuje na neke ekskluzivne podatke, iz teksta se praktično ništa ne može saznati - ni o kakvim se ključnim odlukama radi i zašto su one ključne.\nIz saopštenja Srpske pravoslavne crkve koje je Alo citirao saznaje se da će biti povučena jedna inicijativa - još ranije podneta Ustavnom sudu Crne Gore da ispita ustavnost Zakona o slobodi veroispovesti - i biće podneta druga, samo što će podnosilac umesto Srpske patrijaršije biti SPC u Crnoj Gori, predvođena mitropolijom crnogorsko-primorskom.\n„Jednodušno je odlučeno da se povuku inicijative koje je tom sudu podneo advokat Miroslav M. Nikolić u ime Svetog sinoda i Srpske patrijaršije. Takođe je odlučeno da se pokrene inicijativa pred pomenutim sudom u koordinaciji eparhija SPC u Crnoj Gori i Svetog sinoda”, citira Alo saopštenje.\nNije jasno zbog čega je ovo „ključna odluka“, i koje su to još ostale „ključne odluke“ koje su donete na sastanku, a koje je Alo dramatično najavio.\nNajmanje 150.000 evra Alou za tri godine\nIzdavač lista Alo je firma Alo Media System iz Beograda, čiji je vlasnik Saša Blagojević. Ova firma se do jula prošle godine zvala Dnevne novine Alo DOO.\nPrema podacima iz Kešformisanja, baze u kojoj Raskrikavanje prikuplja podatke o parama koje mediji u Srbiji dobijaju na lokalnim konkursima, tabloid Alo je tokom 2017. i 2018. godine dobio najmanje 11,4 miliona dinara (skoro 97.000 evra) na tri konkursa - u Beogradu dvaput i jednom u Velikoj Plani.\nGrad Beograd je najveći darodavac Aloa, pa im je tako i 2019. godine na konkursu pripalo čak 5,5 miliona dinara (gotovo 47.000 evra). Još 400.000 dinara dobili su u Bajinoj Bašti.\nNa ovaj način građani milionskim iznosima podržavaju rad tabloida koji je jedan od „šampiona“ neprofesionalnog novinarstva u Srbiji - Raskrikavanje je u 67 tekstova dosad dokazalo da Alo širi lažne vesti, dezinformacije, propagandu.\nI ne samo to - ovaj tabloid je gotovo redovno na dnevnom redu Komisije za žalbe Saveta za štampu zbog povreda novinarskog Kodeksa.\nOsim Aloa koji je 2017. godine kupio od kompanije Ringier Axel Springer, Saša Blagojević u svom vlasništvu od 2018. godine preko svoje druge firme Global Media Technology ima i prorežimsku Studio B.


Ekonomske nedaće se nastavljaju\nNezaposleni Amerikanac sa natpisom "tim čekovima hranim porodicu" protestuje protiv ukidanja finansijske nadokande za nezaposlene\nIzveštaj o otvaranju novih radnih mesta u Sjedinjenim Državama, objavljen rano jutros, značajno je lošiji nego što su ekonomisti predviđali. Nezaposlenost je takođe u porastu, a za to vreme na Kapitol Hilu je i dalje u toku dramatična rasprava u vezi sa poreskim olakšicama i pitanja da li bi bogati i siromašni trebalo da budu tretirani podjednako.\nNajnovije brojke o nezaposlenosti u Sjedinjenim Državama ponovo su razočaravajuće.\n"Oseća se napredak, ali to nije dovoljno", izjavio je američki potpredsednika Džozef Bajden.\nU izveštaju Sekretarijata za rad navodi se da je tokom novembra otvoreno 39 hiljada novih radnih mesta, što je oko 100 hiljada manje nego što su stručnjaci očekivali. U istom izveštaju piše da je procenat nezaposlenih skočio za 0,2 odsto, na 9,8 odsto.\n“Kada je ekonomija na putu oporavka, porast nezaposlenosti je očekivan, jer podstaknuti dobrim vestima, oni koji su odustali počinju ponovo da traže poslove”, objašnjava Den Arnal, ekonomski urednik TV mreže Ej-bi-si (ABC)\nNa Kapitol Hilu je trenutno zastoj u donošenju odluka, dok zakonodavci raspravaljaju o povlačenju nadoknada za nezaposlene, što će pogoditi dva miliona Amerikanaca.\nPredstavnički dom je u simboličnom glasanju doneo odluku o produžetku odredbe iz vremena predsednika Buša, prema kojoj su predviđene poreske olakšice za familije koje zarađuju manje od 250 hiljada dolara godišnje.\n“Srednjoj klasi treba sva moguća pomoć”, poručuje Deni Dejvis, demokratski kongresmen iz Ilinoisa.\nOdredba, međutim, neće moći da prođe glasanje u Senatu u kojem republikanci traže da se olakšice odnose na sve, uključujući i bogate – navodeći da bi u to bili uključeni i mali preduzetnici koji otvaraju nova radna mesta.\n“Glasanje za zakonski predlog koji nema šanse u Senatu je bilo gubljenje vremena”, smatra Kevin Brejdi, republikanski kongresmen iz Teksasa.\nLider republikanaca u Predstavničkom domu, Džon Bejner opisao je pokušaj donošenja zakona kao “kokošji izmet”.\nU pokušaju da podstaknu otvaranje novih radnih mesta, predstavnici Bele kuće pregovaraju o produžetku poreskih olakšica sa republikancima, nudeći im - između ostalog – olakšice za one koji zarađuju do milion dolara godišnje ili produžetak poreskih olakšica za sve, ali samo privremeno.


Kolambus - Kanzas Siti\nNedelja, 23/06 - Fudbal, SAD, MLS\n23/06Kolumbus Kruv vs Sporting Kanzas Siti1X2tip: 1\nPosle tronedeljne pauze, ovog vikenda se nastavlja MLS. Za vas smo ovog puta izdvojili meč između Kolambusa i Kanzas Sitija koji je na programu od 23 časa i 30 minuta.\nSigurno je da smo od Kolambusa očekivali dosta bolje partije na otvaranju MLS-a. Naime, ova ekipa se trenutno nalazi tek na desetom mestu istočne konferencije, i ne igraju onako kako su to njihovi navijači očekivali od njih. U prošlom kolu je Kolambus odigrao nerešeno na svom terenu protiv Njujork Sitija, dok su pre toga doživeli tri vezana poraza, i to prvo protiv Los Anđelesa i Minesote, i bili su tu mečevi u kojima ova ekipa nije postigla ni gol, da bi onda doživeli poraz i na gostovanju kod Kolorada kada je bilo 3:2.\nPoput Kolambusa, i za Kanzas Siti slobodno možemo konstatovati da smo očekivali dosta više na startu šampionata. Naime, ova ekipa se trenutno nalazi takođe na desetom mestu, ali zapadne konferencije. Za razliku od Kolambusa koji na prethodna četiri meča ne zna za trijumf, Kanzas Siti u poslednje vreme pruža nešto bolje partije nego na startu sezone kada su bili zaista katastrofalni. Ova ekipa na pet poslednjih mečeva ima samo jedan poraz, tri remija i jednu pobedu, i sigurno je da izgledaju dosta bolje nego na startu sezone.\nKolambus igra očajno u poslednje vreme i sa novim porazom bi ozbiljno sebe udaljili od plasmana u plej of što je svakako primarni cilj kada je u pitanju ova ekipa. Sa druge strane, Kanzas Siti igra nešto bolje u poslednjih nekoliko mečeva, ali i dalje imaju dosta problema na strani, pa upravo zbog toga u ovom susretu veću prednost dajemo domaćoj ekipi i predlažemo vam da odigrate 1 koji kladionica Meridianbet plaća sa fantastičnom kvotom 2.40.


Zlatibor bez straha od Mokre Gore – Zlatibor.News\n14/10/2016 ZlatiborNewsComments Off on Zlatibor bez straha od Mokre Gore\nČajetinci su u trenutno nezavidnom položaju na tabeli, potpuno svesni svojih grešaka, ali bez namere da samo druge krive za loš bodovni saldo, moraju da istaknu i stvari koje ne bi trebalo, ali su uticali na dosadašnje rezultate novajlije u ligi.\nSamo osam bodova posle devet utakmica unosi nemir u navijače Zlatibora koji imaju puno poverenje u stručni štab i igrače. Posle tri vezana poraza na Švajcariju dolazi neugodna ekipa Mokre Gore i pobeda je domaćinu neophodna.\nOsvajanje kupa OFS Užice popravilo je raspoloženje i podiglo samopouzdanje a predsednik kluba Veljko Radulović kaže: “Što se tiče osvojenih bodova, svesni smo da nam nedostaje nekoliko bodova da bi bili zadovoljni i da bi nam rezultati bili u skladu sa očekivanjima. Mislim da smo bolji od ekipe Mokre Gore i očekujemo pobedu ali imajući u vidu pravu sudijsku krađu u Lajkovcu ne znamo šta se sve može desiti. Protivnika se ne bojimo ali strepimo od sudija.“\nSvi igrači su spremni za utakmicu i na raspolaganju su šefu stručnog štaba Vladimiru Mudriniću, a Radulović posebno ističe: “Pobeda bi nam mnogo značila i zbog položaja na tabeli i zbog smanjenja pritiska koji sami igrači osećaju, kako bi u opuštenijoj atmosferi sigurno pokazali sav svoj kvalitet. Potpuno verujem u njih i u bolje rezultate.“\nKako se najavljuje lepo vreme, nema sumnje da će ljubitelji fudbala ispuniti tribine Švajcarije i uživati u nadamo se dobroj i efikasnoj igri.\nUtakmica se igra u subotu u 14:30 na stadionu Švajcarija\nTagged fk mokra gora, fk zlatibor, fudbal, sezona 2016-2017, srpska liga zapad\nU poslednjem kolu jesenjeg dela prvenstva Zlatiborske okružne lige, Čajetina je rezultatom 7:1 savladala Soko iz Bajine Bašte. Za ovu utakicu trener Vidić je morao da na teren izvede kombinovani sastav, zbog povreda i kartona. Na teren su ističali Lazić, Lazović, Luković, Rosić, Kutlesić, Vujović Mihajlović Kostadinović Ječmenica Božovic i Cvetić. Utakmicu je otvorio Luković […]


Autor J. Marković\t Poslednje ažuriranje 28.05.2018.\nČlanice Sportskog društva Palestra osvojile su drugo mesto na državnom prvenstvu Specijalne Olimpijade u inkluzivnom fudbalu.\nNa takmičenju koje je održano u Jabuci kod Pančeva srebrnu medalju za Palestru osvojile su Marija Rajić, Todora Đorđević, Miona Nešić, Teodora Timotijević, Saška Vujičić, Ksenija Radenković, Dragica Nikolić, Anđela Stefanović u pratnji trenera Marge Kapamadžije i Mališe Vasiljevića.\nFudbaleri Temnića 1924 oprostili su se od svojih navijača u ovoj sezoni igraju 0:0 sa Slobodom iz Užica. Varvarinci se vraćaju u Srpsku ligu – Istok a u poslednjem kolu gostuju Teleoptiku.\nU Srpskoj ligi – IstokTrajal i Trstenik PPT odigrali su 1:1.\nU Zoni Zapad tri ekipe iz okruga su na tri poslednje pozicije. Poljoprivrednik je odavno ispao iz ovog ranga takmičenja dok Bošnjane i Sloga iz Ćićevca još uvek imaju neke izglede da izbore opstanak.


Crkvena organizacija - Hrišćanska adventistička crkva\nHrišćanska adventistička crkva organizovana je putem delegatskog sistema, što znači da autoritet Crkve počiva na vernicima mesnih crkava. Izvršna odgovornost data je predstavničkim telima i službenicima da upravljaju Crkvom. Postoje četiri stepena crkvene strukture, i to od vernika pojedinca do svetske crkvene organizacije.\nViše o crkvenoj organizaciji možete pročitati u Crkvenom pravilniku Hrišćanske adventističke crkve.\nAdministrativno gledano, Generalna konferencija Crkve ima trinaest divizija koje su sastavljene od lokalnih crkava, misijskih polja ili regiona/država objedinjenih u unijama.\nPosetite veb-sajt Generalne konferencije: www.adventist.org\nJugoistočna evropska unija Hrišćanske adventističke crkve deo je Trans-evropske divizije Generalne konferencije.\nPosetite veb-sajt Trans-evropske divizije: www.ted-adventist.org


CDER je uspešno prilagodio svoje aktivnosti uslovima ograničenja kretanja i okupljanja u borbi protiv Kovid19 pandemije i sproveo obuhvatno istraživanje uz pomoć savremenih onlajn alata.\nKroz angažman od strane GIZ-a koji sprovodi Projekat Nemačko-srpske razvojne saradnje “Usluge socijalne zaštite za osetljive grupe”, CDER je došao u priliku da doprinese razvoju sistema izveštavanja u socijalnoj zaštiti pružajući ekspertsku podršku u razovju objedinjenog modela izveštavanja lokalnih samouprava i pružalaca usluga socijalne zaštite.\nZa potrebe razvijanja ovog modela, izvršena je Analiza praksi i stavova ključnih aktera u vezi sa obezbeđivanjem, izveštavanjem i monitoringom lokalnih usluga socijalne zaštite. Analiza je urađena na osnovu istraživanja koje je sprovedeno u 19 lokalnih samouprava širom Srbije. Ukupno 67 ključnih aktera – jedinica lokalne samouprave, centara za socijalni rad i drugih prižalaca socijalnih usluga – iz ovih lokalnih samouprava popunili su specijalno kreirane onlajn upitnike: za jedinice lokalne samouprave, za licencirane pružaoce usluga za nelicencirane pružaoce usluga, za centre za socijalni rad.\nNa ovaj način lokalni ključni akteri izneli su svoje stavove, predloge i komentare u vezi sa izveštavanjem i monitoringom pružanja socijalnih usluga i čime direktno participiraju u izradi jedinstvenog izveštajnog modela za usluge socijalne zaštite.\nTakođe, istraživanje je omogućilo CDER ekspertima neposredan uvid u rad brojnih lokalnih insitucija i organizacija koje neposredno rade sa građanima u uslovima pandemije.


Kako aerodromi koriste tehnologiju prepoznavanja lica? - Daljine.rs\nUpotreba tehnologije prepoznavanja lica na američkim aerodromima izaziva ozbiljnu zabrinutost po pitanju zaštite privatnosti, jer se većina putnika pita kako i zašto aerodromi koriste biometrijsku tehnologiju.\nAviokompanije i američki vlasti sve više koriste tehnologiju prepoznavanja lica prilikom ček in-a, ostavljanja prtljaga i tokom ukrcavanja na let, što mnogima teže pada od toga da im na aerodromu mere težinu zarad uštede goriva. Od ove godine ta tehnologija se koristi uglavnom za proveru identiteta putnika na međunarodnim letovima, ali Uprava za sigurnost transporta i aviokompanije planiraju da je prošire i na domaćim letovima.\nPrema izvršnoj naredbi koju je predsednik SAD Donald Tramp izdao 2017. godine, punktovi za prepoznavanje lica će biti raspoređeni na 20 američkih aerodroma do 2021. godine i to za sve putnike na međunarodnim letovima, uključujući i američke državljane.\nTaj potez je deo plana za zaštitu američke nacije od potencijalnih terorističkih aktivnosti u izvedbi stranih državljana primljenih u SAD, pa oni koji u narednom periodu planiraju da lete američkim aviokompanijama ovaj momenat treba da imaju u vidu pored drugih stvari koje treba znati pre (i tokom) leta.\nDo sad je obrađeno više od 19 miliona putnika koji su prošli kontrolu tehnologije prepoznavanja lica na aerodromima i granicama, ali je identifikovano samo nešto više od stotinak onih čiji se identiteti nisu poklapali sa ličnim dokumentima, što je i bio jedan od ciljeva pomenutog programa za zaštitu bezbednosti. Na ovu temu bilo je govora i na Konferenciji o bezbednosti aerodroma “Airport Security Convention and Exhibition” (ASCE) koja je prošle godine održana prvi put u Srbiji, a kada naše putnike očekuje ovakva vrsta provere – za sada se ne zna.\nDo sad je obrađeno više od 19 miliona putnika koji su prošli kontrolu tehnologije prepoznavanja lica na aerodromima i granicama\nOn je do sad uveden na 17 aerodroma u SAD, ali se planira nastavak njegovog sprovođenja, pa je tako Ministarstvo za unutrašnju bezbednost ranije ove godine saopštilo da ovu tehnologiju planira da koristi za sve putnike koji koriste avioprevoz, i to minimum naredne četiri godine.\nSigurnosni sistem zasnovan na tehnologiji prepoznavanja lica obećava poboljšanje putničkog iskustva na aerodromima, ali vazduhoplovna industrija baš zbog toga mora pažljivo da analizira javno mnjenje u kom se mogu čuti glasne kritike od strane zagovornika zaštite privatnih podataka.\nNjihovu zabrinutost ni najmanje ne umiruje činjenica da sve više aerodroma i aviokompanija međusobno razmenjuju digitalne fotografije lica putnika zarad unakrsnog proveravanja njihovih biometrijskih profila.\nAmerička carinska i granična zaštita zadržava fotografije građana SAD 12 sati nakon što su ih snimili na aerodromu. One se upoređuju sa obimnom bazom podataka koja uključuje vize, pasoše i druge fotografije kojima raspolaže vlada, a sve to kako bi se proverio identite putnika.\nAerodromi za sad ne koriste fotografije lica putnika za masovni nadzor, utoliko pre što je učešće u testiranju biometrijske tehnologije dobrovoljno. Putnici koji to ne žele mogu o tome da obaveste nadležne službenike, nakon čega će biti podvrgnuti standardnom postupku verifikacije lične karte, prilikom kog bi valjalo da imaju na umu trikove koji prolazak aerodromske kontrole mogu učiniti podnošljivijim i bržim.


Evropska komisija je uputila šest preporuka za unapređenje ekonomske politike Srbije, izjavio je šef ekonomskog odeljenja Delegacije EU u Srbiji Frejk Janmat.\nPrva preporuka je, kako je rekao, da se ojača fiskalna konsolidacija kroz ostvarenje većih prihoda i istovremeno veću štednju, a cilj je, prema njegovim rečima, da se postigne primarni suficit - odnosno, da se ostvari suficit pre otplate duga, uključujući i kamate i glavnicu. Naglasio je da se očekuje da Srbija smanjuje budžetski deficit u narednim godinama.\nDruga preporuka se odnosi na nalaženje održivog rešenja za preduzeća u restrukturiranju, kao i nastavak reformi javnih preduzeća.\nTreća preporuka se odnosi na rešavanje problema loših kredita (NPL), ali i većeg obuhvata dijagnostičkih studija banaka koje radi Narodna banka Srbije. Naime, prve dijagnostičke studije obuhvatale su najveće banke, a jedna od preporuka će biti i da se u ispitivanja uključe male banke.\nČetvrta preporuka se odnosi na neophodnost boljeg upravljanja novcem za kapitalne investicije. Janmat objašnjava da je suština preporuke EK da se novac namenjen za kapitalne investicije i potroši što sada nije slučaj, a ne da se povećaju namenjena sredstva. Takođe, preporuka je i da se ostvari progres kada je reč o gasnoj konekciji Srbije i Bugarske, ali i da se putevi, tačnije Koridor 10 završi do kraja 2017. godine.\nPeta preporuka se odnosi na popravljanje poslovne klime, gde se očekuje transparentniji ambijent sa manje parafiskalnih nameta za privredu. Takođe, Janmat navodi da se preporučuje i da država garantuje kredite za mala i srednja preduzeća, kao i nastavak takozvane giljtotine nepotrebnih propisa.\nŠesta i poslednja preporuka, odnosi se na tržište rada. Janmat ističe da je potrebno da se radnici preduzeća u restrukturiranju ponovo integrišu u tržište rada, da se nastavi racionalizacija javnog sektora kao i da se poveća kapacitet Nacionalne službe za zapošljavanje.\nJanmat je poručio da je Evropska komisija spremna da pomogne Srbiji u primeni prepuruka, a napredak će zabeležiti u jesenjem izveštaju.


Oko 300 medicinara iz inostranstva prijavilo se da dođu u Srbiju\nMart 25, 2020 15:11\nNa poziv portala „Tačka povratka”i Vlade Srbije medicinskim radnicima u inostranstvu da se u slučaju potrebe privremeno vrate u zemlju i pomognu u borbi sa epidemijom koronavirusa u Srbijia, prijavilo oko 300 lekara i medicinskog osoblja.\nDirektor programa "Tačka povratka" Ivan Brkljač rekao je da su ovi lekara popunili formulare koji su bili postavljeni na portalu i naveli datume i termine u kojim bi mogli da budu na raspolaganju Srbiji.\n"Sve je zasnovano na volenterskom radu i oni bi se samo privremeno vratili u zemlju", obajšnjava Brakljač i kaže da se za sada najviše njih prijavilo za povratak iz Nemačke i Sjedinjenih Američkih Država.\nOn dodaje da trentuno rade na formiranju baze podataka i napominje da će ovi lekari tek kada se iskoriste kapaciteti našeg zdravstvenog sistema ukoliko bude potrebe, biti angažovani. "Mi ne radimo stručnu trijažu, to će raditi Ministarstvo zdravlja ukoliko za tim bude bilo potrebe. Prvo bi se iskoristio naš zdravstveni sistem, a onda ukoliko bude bilo potrebe bi se povukli oni koji su u bazi", kaže Brkljač.\nProgram "Tačka povratka" realizuje se u saradnji sa Ministarstvom spoljnih poslova Vlade Republike Srbije i diplomatsko-konzularnim predstavništvima Srbije, uz podršku Programa UN za razvoj (UNDP),a svim slobodnim medicinskim radnicima u inostranstvu je i dalje otvoren.\nPrijaviti se mogu popunjavanjem onlajn obrasca na adresi https://tackapovratka.rs/\nKontakt osoba je direktor programa Ivan Brkljač i možete ga kontaktirati putem mejla medicina@tackapovratka. rs ili telefona +381 11 3050 540 i +381 60 6969 138.\nHoće li emitovanje rijaliti programa biti ograničeno od 23 do 6 sati 2\nAmbasada Italije: Uvedene olakšice za ulazak iz Srbije 7\nJoš dve osobe preminule, 30 novozaraženih koronavirusom 10\nVulin: Na vežbi ćemo prikazati silu koja nije viđena od JNA 13\nKon: Pod nadzorom 15.000 povratnika, ima pozitivnih 14\n21:21 September 21, 2020


f Ekolozi broje gnezda belih roda u Prokuplju - Arhus Centar Subotica\nPrema rečima biološkinje Sandre Jovanović, akcija treba da pokaže koliko roda se gnezdi u Srbiji, gde se nalaze njihova gnezda i koliko mladunaca godišnje uspevaju da odgaje, kako bi se aktivno uključili u zaštitu ove retke i ugrožene vrste ptica koja je nekada bila veoma zastupljena u našim krajevima.\n- Imamo podatke sa terena da su gnezda roda kod nas na nebezbednim mestima, na elektro stubovima, na žicama dalekovoda, što prestavlja i ekološki i funkcionalni problem, jer ugrožavaju i isporuku električne energije i u opasnosti su da stradaju od strujnog udara, za vreme kiše - rekla je Perovićeva koja je u Društvu zadužena da vodi brojanje gnezda roda.\nOna je rekla da se gnezda rode nalaze svuda i naglasila da se trenutno istražuje i štetq koju su ovoj vrsti ptica pričinile poplave u Srbiji.\n- Ljubitelje prirode nedavno je zabrinula vest da su neka neodgovorna deca uzela i uništila jaja roda iz gnezda na jednoj zgradi u centru Prokuplja - navela je Perovićeva.\nPrema njenim rečima, svi ljudi dobre volje, ljubitelji prirode, planinari, rekreativci, ribolovci, lovci, radnici Elektrodistribucije, poštari i đaci pozvani su da se aktivno uključe u lociranju i zaštiti poreostalih gnezda bele rode, jedne od najlepših ptica koja simbolizuje rađanje i život.


Žene češće posećuju informativne web sajtove\nŽene češće posećuju informativne web sajtove – Personal magazin\nIstraživanje sprovedeno nedavno u SAD o strukturi posetilaca tzv. “news” sajtova dalo je za mnoge neočekovani rezultat. Pokazalo se, naime, da žene čine grupaciju većinskih posetilaca ove vrste sajtova. Istraživanje…\nIstraživanje sprovedeno nedavno u SAD o strukturi posetilaca tzv. “news” sajtova dalo je za mnoge neočekovani rezultat. Pokazalo se, naime, da žene čine grupaciju većinskih posetilaca ove vrste sajtova. Istraživanje je obuhvatilo 25 vodećih sajtova ove vrste, a žene su većinski posetioci čak na osam najposećenijih “news” sajtova u SAD.\nNa prvom mestu po ovakvoj strukturi poseta je Topix 56,2 procenata, a slede: AOL News 54,41 odsto, Exeminer.com 54,19 procenata, Bing News 53,42 procenta, Yahoo 51,55; MSNBC 51,50 odsto, ABC News 51,25 i HuffPo 50,32 odsto posetilaca ženskog pola. Na prvom mestu među sajtovima gde su muškarci pretežni posetioci je CBS News sa 50,07 odsto u korist muške populacije.\nŽene češće posećuju informativne web sajtove was last modified: May 24th, 2011 by Redakcija\nInternetnews sajtoviweb sajtovižene\nPanasonic omogućio 3D prenos uživo sa Roland Garros 2011 turnira


Skoro 280 porodica zainteresovano za 90 socijalnih stanova u Nišu – IN info\nSkoro 280 porodica zainteresovano za 90 socijalnih stanova u Nišu\nDirektor Gradske stambene agencije Vladan Stojanović rekao je da su na konkurs za prodaju 90 „socijalnih“ stanova u naselju Duvanište stigle prijave skoro 280 porodica, odnosno za svaki stan ima više od troje zainteresovanih.\nU toku avgusta biće objavljen konkurs za zakup 19 gradskih stanova u lamelama u Duvaništu kako bi se i vlasnici i zakupci u isto vreme uselili, formirali stambenu zajednicu i izabrali upravnika, dodao je Stojanović. Podsetio je da će kupci stanova kvadrat plaćati 830,50 evra s uračunatim porezom na dodatu vrednost u tri lamele u Duvaništu. Od 90 stanova čija je prodaja oglašena, 50 je dvosobnih, 24 dvoiposobna i 11 trosobnih a najveće interesovanje je za dvosobne stanove. Za kupovinu stana mogli su da se prijave gradjani koji nemaju rešeno stambeno pitanje I duže od godine imaju prebivalište na području grada Niša.\nBroj poseta: 81\nprethodnaJKP "Parking servis"-Niš radovi\nsledećaObuhvat vakcinacije se mora povećati


Prezentacija Mera akcionog plana za uključivanje građana u proces donošenja odluka o trošenju sredstava prikupljenih po osnovu poreza na imovinu 2018-2021. - www.025.rs\nwww.025.rs / SOMBOR / Prezentacija Mera akcionog plana za uključivanje građana u proces donošenja odluka o trošenju sredstava prikupljenih po osnovu poreza na imovinu 2018-2021.\nU Bačkom Monoštoru je za članove Saveta mesne zajednice, kao i za meštane održana kratka prezentacija Mera akcionog plana za uključivanje građana u proces donošenja odluka o trošenju sredstava prikupljenih po osnovu poreza na imovinu 2018-2021.\nGrad Sombor je jedna od 44 lokalne samouprave koje učestvuju u programu Opštinski ekonomski razvoj u Srbiji faza 2 – „Reforma poreza na imovinu“ koji finansira Švajcarska agencija za razvoj i saradnju (SDC) u saradnji sa Ministarstvom državne uprave i lokalne samouprave, Ministarstvom finansija i Stalnom konferencijom gradova i opština, a sprovodi ga „Helvetas“.\nProgram teži da unapredi kvalitet života, usluga i upravljanja za veći broj građana. Poseban akcenat se stavlja na poboljšanje dijaloga sa građanima, i njihovo uključivanje u procese donošenja odluka o korišćenju prihoda od poreza na imovinu koji odgovaraju potrebama građana.\nGrad Sombor svake godine organizuje ciklus participativnog budžetiranja, u kome su građani pozvani da u dva kruga glasanja odaberu projekat od značaja za zajednicu koji će biti finansiran u narednoj godini.\nNa prezentaciji je istaknuto da samo svojim angažmanom, učešćem u javnom i političkom životu, građani mogu direktno uticati na proces donošenja odluka koje se tiču kvaliteta života u zajednici u kojoj žive. U isto vreme, direktno će uticati na prihvatanje prioriteta koji će se finansirati iz sredstava prikupljenih na osnovu poreza na imovinu.\n„Vaše učešće je od velikog značaja za poboljšanje kvaliteta života Vas, Vaše porodice, Vaših sugrađana i za ukupan razvoj lokalne zajednice. S toga je jako važno uputiti i uključiti sugrađane u ove procese. Ovakvim angažovanjem vaših sugrađana ove godine će se, osim u gradu, realizovati i predloženi projekat u Bačkom Monoštoru“ istakao je Branimir Trbojević, poreski inspektor, koji je govorio o važnosti plaćanja poreza na imovinu, kao i o participativnom budžetiranju. Na prezentaciji su prisustvovali i Nikolina Kovačić i Jovana Grujić, članice Radne grupe za uključivanje građana u proces donošenja odluka o trošenju sredstava prikupljenih po osnovu poreza na imovinu 2018-2021.\nTags: Bački Monoštor, grad Sombor, mere akcionog plana, Prezentacija, prikupljena sredstva, trošenje novca\nZavršena ovogodišnja Liga budućih šampiona


RTCG - Radio Televizija Crne Gore - Nacionalni javni servis :: Društvo :: Školska godina počinje u ponedjeljak\nMINISTARSTVO PROSVJETE 30. 08. 2019. 14:17 >> 14:16 0\nNastavna godina počinje u ponedjeljak, 2. septembra, a završava se u petak, 12. juna 2020. godine.\nKako su napomenuli u Ministarsvu prosvjete, obrazovno-vaspitni rad se organizuje u četiri klasifikaciona perioda.\nPrvi klasifikacioni period počinje u ponedjeljak, 2. septembra, a završava se u četvrtak, 31. oktobra. Drugi klasifikacioni period počinje u utorak, 5. novembra, a završava se u ponedjeljak, 30. decembra. Treći klasifikacioni period počinje u ponedjeljak, 27. januara, a završava se u utorak, 31. marta 2020. godine. Četvrti klasifikacioni period počinje u srijedu, 1. aprila, a završava se u petak, 12. juna 2020. godine.\nPrema informacijama Ministarstva prosvjete u ovom momentu, dvije škole će zbog radova odložiti početak školske godine za nekoliko dana, a što će svakako biti nadoknađeno. Riječ je o školi "Olga Golović" iz Nikšića i pljevaljskoj gimnaziji "Tanasije Pejatović".


► Rođena 341 beba više 2019. u odnosu na 2018. godinu\nKako je saopšteno iz kabineta minista bez portfelja zaduženog za demografiju i populacionu politiku, najveći rast zabeležen je u Beogradskom regionu, ali i u južnoj i istočnoj Srbiji.\nTakođe, broj treće-rođenih beba je u 2019. godini veći za 688 u odnosu na 2018. godinu, kao i broj četvororođenih i to za 415.\n"Svi navedeni rezultati predstavljaju direktnu posledicu, pre svega, finansijskih mera za podsticanje rađanja koje se sprovode na nacionalnom nivou, ali i mera na lokalnom nivou, za koje je Кabinet ministra bez portfelja zaduženog za demografiju i populacionu politiku od 2017. do 2020. godine izdvojio 1,9 milijardi dinara", navedeno je u saopštenju.\nNajveći rast zabeležen je u Vojvodini, gde je u januaru ove godine rođeno 189 beba više u odnosu na isti mesec 2019. godine.\nU saopštenju je navedeno da u poređenju sa državama regiona, samo naša zemlja beleži blagi porast novorođenih beba u prošloj godini.\nrođenje deteta /\nPolitika: Veći broj umrlih tokom leta nego prošle godine u isto vreme, rođeno manje beba\nU Srbiji je u prvih osam meseci ove godine umrlo čak 2.071 osoba više nego u istom periodu prošle godine, piše danas list Politika pozivajući se na najnovije podatke Republičkog zavoda za...


BRUTO DOMAĆI PROIZVOD SRBIJE PO STANOVNIKU U PROŠLOJ GODINI 35 ODSTO OD PROSEKA BDP EVROPSKE UNIJE\nBruto domaći proizvod Srbije po stanovniku, meren prema standardima kupovne moći, bio je u prošloj godini jednak 35 odsto proseka Evropske unije, pokazali su preliminarni podaci koje je objavio zavod EU za statistiku, Evrostat. Pored toga, BDP u Srbiji prema stvarnoj individualnoj potrošnji je iznosio 44 odsto proseka EU, objavljeno je na sajtu Evrostata.\nNiži standard od Srbije imaju samo Albanija i Bosna i Hercegovina, sa 31 odsto proseka EU prema kupovnoj moći i 34 odsto prema stvarnoj potrošnji za Albaniju, a 29 odnosno 35 odsto za BiH.\nKad je reč o zemljama bivše Jugoslavije, najbolje je plasirana Slovenija, sa 84 odnosno 81 odsto proseka EU i Hrvatska sa 61 odnosno 56 odsto, dok su dva mesta ispred Srbije zauzele Crna Gora i Makedonija.\nNajbogatija zemlja EU je Luksemburg, čiji BDP po stanovniku iznosi 274 odsto evropskog proseka prema kupovnoj moći, a 150 odsto prema stvarnoj individualnoj potrošnji, pokazali su podaci Evrostata.\nIza Luksemburga se na drugom mestu nalazi Holandija, sa 131 odnosno 113 odsto proseka EU, a slede Austrija (129 odnosno 117 odsto), Irska (127 odnosno 10 odsto), Švedska (126 odnosno 115 odsto), Danska (125 odnosno 113 odsto) i Nemačka (120 odnosno 119 odsto).\nNajsiromašnija članica EU je Bugarska, čiji BDP po stanovniku prema kupovnoj moći iznosi 45 odsto evropskog proseka, a prema stvarnoj individualnoj potrošnji 44 odsto, a ispred nje su Rumunija (sa 49 odnosno 47 odsto), Letonija (58 odnosno 56 odsto) i Litvanija (62 odnosno 66 odsto).


SDS predstavio svoj novi politički koncept – Informer\nRukovodstvo Srpske demokratske stranke /SDS/ predstavilo je danas u Banjaluci novi politički koncept te stranke čija je suština, kako je rečeno, rješavanje stvarnih životnih, ekonomskih i socijalnih problema građana Republike Srpske /RS/.\nRukovodstvo SDS-a apeluje da se “ne nameću političke teme koje zaoštravaju ukupne odnose u zemlji, od kojih običan čovjek nema nikakve koristi”.\nNovi koncept se bazira na tome da SDS neće voditi politiku konflikta i produbljivanja krize u zemlji, već se okreće istinskim životnim i egzistencijalnim problemima građana RS, rečeno je na konferenciji za novinare u Banjaluci.\nPredsjednik SDS-a Mladen Bosić rekao je da će ovaj koncept dati odgovor na sve probleme i duboku krizu u RS, prije svega ekonomsku i socijalnu.\n“Republici Srpskoj u ovom trenutku ne prijeti opasnost izvana, već je njena najveća opasnost loša ekonomska i socijalna situacija, nezaposlenost, prezaduženost i korupcija”, rekao je Bosić novinarima u Banjaluci i dodao da je aktuelna vlast u RS odgovorna za ekonomsko-socijalne probleme.\nOn je naglasio da će ova stranka u narednim danima formirati stručne timove koji će analizirati stanje i ponuditi konkretna rješenja za probleme u pravosuđu, zdravstvu, obrazovanju, finansijama, socijalnom i ekonomskom sektoru.\nBosić je najavio da će Skupština SDS-a krajem ove i početkom naredne godine usvojiti novi politički koncept ove stranke.\nLider SDS-a je pozvao i druge partije da odustanu, kako je rekao, od hladnog rata koji u zemlji traje od Dejtona i proizvodnje straha i da se okrenu životnim pitanjima.\n“Dejton je definisao RS i njene institucije i to ne može niko urušiti, ali danas je najvažnije zaustaviti ekonomsku krizu, staviti u funkciju mnoga preduzeća i doprinijeti boljem životu kako bi mladi ostali u RS“, ocijenio je Bosić.\nOn je dodao da će SDS, zajedno sa SNSD-om, nastaviti da štiti interese RS u Sarajevu, podsjetivši da SDS u RS ostaje čvrsta opozicija i alternativa postojećem stanju.\nBosić i pozvao i političare iz Federacije BiH da odustanu od napada na RS i Dejtonski sporazum kako bi se konačno izašlo iz “začaranog kruga” i stvorili bolji uslovi za život običnog čovjeka.\n“Da bi došlo do prestanka hladnog i političkog rata mora se odustati od pokušaja rušenja Dejtonskog sporazuma“, poručio je Bosić i dodao da je promjena Dejtonskog sporazuma nemoguća bez saglasnosti RS.\nPotpredsjednik SDS-a Ognjen Tadić rekao je da ova stranka novim konceptom “čini veliku korist RS i njenim građanima”.\n“Ponovo smo prvi prepoznali svoju političku zadaću i s ciljem njene realizacije utvrdili smo šta je potrebno uraditi kako izbori ne bi bili puka promjena ličnosti na određenim pozicijama, već suštinska generalna promjena koja poboljšava život građana RS“, dodao je Tadić.\nPodignuta prva optužnica protiv Ive Sanadera


Zaharova: Da nije Moskve, Zapad ne bi znao za granice – Borba\nOdmjerena spoljna politika Moskve danas predstavlja obuzdavajući faktor za postupke mnogih zapadnih zemalja i njihovih lidera, izjavila je zvanična predstavnica Ministarstva inostranih poslova Rusije Marija Zaharova.\nKako je istakla, da nije politike Moskve, brojni političari sa Zapada uopšte ne bi osjećali da postoje neke granice.\nPodsjetimo, tokom jučerašnjeg obraćanja Federalnoj skupštini, ruski lider Vladimir Putin poručio je da Rusija želi da sa svima ima dobre odnose i ni sa kim ne namjerava da ruši mostove, ali ako neko dobre namjere Rusije tumači kao ravnodušnost ili slabost i sam namjerava da te mostove sruši ili čak da te mostove digne u vazduh, mora da zna da će odgovor Rusije biti asimetričan, brz i žestok. Organizatori bilo kakvih provokacija koje ugrožavaju suštinske interese ruske bezbjednosti zažaliće kao nikada ranije, upozorio je ruski lider.\n„Postajem Banjalučanin“: Vučiću uručen ključ Grada Banjaluke sa Poveljom počasnog građanina (VIDEO)\nNakon Đukanovića i Bošković napada Vučića: Imidž pater familiasa cijele nacije šteti Srbiji i regionu


09/13/2017 10:48 Srbija Politika\nU Beogradu se nikada nije više gradilo a završetak radova se očekuje pre roka, krajem oktobra, rekao je za RTS gradonačelnik Beograda Siniša Mali. Za vikend će tokom manifestacije "Dani Pekinga u Beogradu" gost grada biti gradonačelnik Pekinga Cai Ci.\nGovoreći o radovima na ulicama Beograda i primedbama pojedinaca da to ometa saobraćaj i život građana, Mali kaže da je ponosan na sve radove.\n"Kada se okrenemo oko sebe, nikada se više nije gradilo. Svuda u Beogradu gradimo neku kanalizaciju, vodovod ili ulicu, imamo preko 1.100 gradilišta otvorenih u ovom trenutku", kaže Mali i dodaje da se decenijama nije tako radilo i da se sada radi sve više da bi se sve to nadoknadilo.\n"To je pokazatelj odgovorne politike", rekao je Mali.\nPoslednjih godina je, podseća, urađeno 113 kilometara kanalizacione mreže, 286 kilometara vodovodne mreže i 535 kilometara asfalta.\nOčekivani datum završetka većine radova je, kaže, kraj oktobra, a tu spadaju radovi u Ruzveltovoj, Bulevaru oslobođenja i na Slaviji, a rok po ugovoru sa izvođačem je, kaže Mali, 6. novembar.\n"Završetkom tih radova, razmišljamo šta ćemo sledeće, a to će biti Kneza Miloša, 27. marta, Cara Dušana", ističe gradonačelnik Beograda.\nU četvrtak se otvara Tržni centar u Rajićevoj, tržni centar u Lazarevcu, počinju i radovi kod zgrade gde je bio Savezni MUP u Kneza Miloša, a 11. oktobra se otvara dom zdravlja u Rakovici, koji su tamo čekali 40 godina, najavio je gradonačelnik i dodao da se u novembru očekuje i kraj radova na Kosančićevom vencu.\nGradonačelnik Beograda je rekao i da su grejne probe već počele iako je tek septembar, kako bi bili spremni za nastupajući zimu.\n"Beogradske elektrane ne duguju 'Srbijagasu' ni dinar za isporučen gas, što se ranije nije dešavalo i pokazuje koliko su finansije konsolidovane", rekao je Mali.\nU julu su kaže, krneule isplate od po 10.000 dinara svakoj porodilji na teritoriji Beograda upravo iz ušteda koje su ostvarene.\nZa vikend "Dani Pekinga u Beogradu"\nDvodnevna manifestacija "Dani Pekinga u Beogradu" održaće se za vikend u Beogradu, a kako je najavio Siniša Mali, gost manifestacije biće i gradonačelnik Pekinga Cai Ci.\nMali je za RTS rekao da odnosi srpske i kineske prestonice nikada nisu bili bolji, a da će u okviru predstojeće manifestacije biti održan i privredni forum na koji se već prijavilo, kaže, oko 3.000 privrednika i 200 kompanija.\nSvaki takav susret privrednika, smatra Mali, Beograd treba da iskoristi, a ono što je posebno važno, ističe, jeste da je u Beogradu od juna i jula ove godine, rekordno nizak broj nezaposlenih, najniži u poslednjih 10 godina.\nNa "Danima Pekinga u Beogradu", najavio je gradonačelnik, biće održano i nekoliko sportskih događaja a deca iz Pekinga imaće priliku da igraju hokej sa beogradskim mališanima.\n"Biće i koncerata a sledeće godine sličan događaj očekuje nas u Pekingu", kaže Mali.\nPodsetio je da je pre mesec i po dana u Šangaju potpisan ugovor o saradnji sa tim gradom, a prošle nedelje i sa Seulom. "Želimo što bolji odnos sa što više gradova sveta", ističe gradonačelnik.\nPrema njegovim rečima, u planu je potpisivanje nekoliko sporazuma o saradnji između Pekinga i Beograda, ali ono što je važno, kaže, jesu sporazumi koji nas čekaju do kraja godine.\nTo su, najavio je, sporazumi o izgradnji dalekovoda koji treba da povezuje Tent sa beogradskim elektranama.\n"Radimo sa njima i na završetku izgradnje kanalizacije u Beogradu i na izgradnji fabrike za prečišćavanje vode u Velikom selu", kaže Mali i ističe da je investicija od preko 250 miliona evra.\nGradonačelnik Beograda učestvovaće u petak na Samitu 16 gradonačelnika Centralne i Istočne Evrope u Podgorici, a kako je najavio, sledeće godine, domaćin tog skupa biće Beograd.\nMali: Dolazim na Paradu ponosa\nGradonačelnik Beograda rekao je da će prisustvovati Paradi ponosa u nedelju, kao i da očekuje da će taj događaj proći mirno i da neće biti incidenata.\n"Beograd pokazuje da je grad bez diskriminacija i sa jednakim pravima za sve, a posebno pravom na budućnost", rekao je Mali za RTS.\nU Beogradu je trenutno u toku Nedelja ponosa koja će se završiti u nedelju, 17. septembra, šetnjom od Cvetnog trga prema Trgu republike gde će biti održan zabavni program.\nU petak prvi let iz Beograda za Peking\nGradonačelnik Beograda najavio je da će u petak biti organizovan prvi let iz glavnog grada za Peking.\nSiniša Mali je rekao da se direktna linija Beograd-Peking uspostavlja ponovo posle mnogo godina.\nRuta leta je, prema rečima gradonačelnika Beograd - Prag, Prag - Peking, ali putnici neće morati da izlaze iz aviona.\nLazanski o srpskim migovima kaže da su tri u kvaru, u jedan udarila ptica! Više o tome čitajte OVDE.


Kapiten Radničkog: "Iznenađen sam negativnim komentarima" - Sportske.net\nKapiten Radničkog: "Iznenađen sam negativnim komentarima"\nKapiten fudbalera Radničkog Aleksandar Jovanović rekao je danas da mu je nejasno zašto "nekome smeta" pobeda njegovog kluba nad Javorom u Super ligi.\n"Meraklije" poslale opomenu!SL - Bez iznenađenja, Kosan debitovao pobedomKUP - Šok za superligaše, ispali Voždovac i Radnički!Đukićevo "tumbanje", ovakav tim niste videli!Izvučeni parovi 1/16 finala Kupa Srbije, lagano za Zvezdu i Partizan\n"Radnički nikada nije igrao bolje nego sada. Četvrti smo na tabeli i bez finansijskih problema, tako da ne razumem zašto nekom smeta pobeda nad Javorom i osvojena tri boda", rekao je Jovanović.\nJovanović je naveo da su uslovi rada u Radničkom odlični, a plate redovne.\n"Kao kapiten sam iznenađen zbog pojedinih negativnih komentara na igru Radničkog imajući u vidu da pobeđujemo i da smo u samom vrhu tabele. Posebno me pogađa, mene kao rođenog Nišliju, što kritike dolaze od strane pojedinih sugrađana, koji umesto da nas podrže kada pobeđujemo, znaju samo da traže mane, odnosno izmišljaju probleme", kazao je Jovanović.\nOn je rekao da "svi iz Niša" znaju s čim se Radnički suočavao pre dolaska trenutne uprave i da je klub "skoro bio izbrisan sa fudbalske mape Srbije", a da su sada konkurenti za evropska takmičenja.\n"Izgleda da se uspeh najteže prašta u Srbiji", istakao je Jovanović i dodao da zna da su "meraklije" uz Radnički, kao što su uvek i bile.\n"Grupica ljudi pokušava da obmane javnost jer im očigledno ne odgovara finansijski oporavljeni i uspešni niški klub", dodao je.\nOn je rekao da smatra da je reč o pokušaju manipulacije od strane nekoliko ljudi, koji zarad ličnih interesa pokušavaju da negiraju sve što je učinjeno kako bi se kvalitetan fudbal igrao i u Nišu.\nTakođe, naveo je da je atmosfera u klubu "pozitivna i konstruktivna" od dolaska novog trenera Ivana Jevića.\n"Naš cilj je u svakoj utakmici pobeda i nemamo dileme oko toga. Na kraju, kada se utakmica završi, najvažnije je da Radnički dobije još tri boda. Mi nemamo ništa od toga da kažu da smo lepo igrali, ali da smo izgubili, uostalom trener ima svoju taktiku, a na nama je da je realizujemo i time poboljšavamo rang na tabeli. Možda utakmica sa Javorom nije bila atraktivna za pojedince, ali mi smo ostvarili ono što smo planirali – i to kao tim", naveo je Jovanović.\nRadnički posle 11 kola Super lige Srbije ima 21 bod, koliko i Voždovac.


Prvomajski radnički marš\nObjavljeno ponedeljak, 05 maj 2014 22:48\nPrvog maja je održan protestni radnički marš u organizaciji SSSS i UGS Nezavisnost. Više od pet hiljada radnika koji su se okupili na trgu Marksa i Engelsa govori o tom da velike mobilizacije oko prethodnog predologa ZOR-a i veliki broja štrajkova u predizbornom periodu, nisu sporadični izlivi nezadovoljstva nego pre spremnost da se sve direktnijem narušavanju radničkih prava organizovano odupre.\nTome u prilog ide i činjenica da su mnogi od radnika prisutnih na štrajku bili prilično borbeno raspoloženi – u razgovoru sa njima su se mogli čuti stavovi od onih o potrebi za stupanjem u štrajk pa sve do nužnosti revolucije i borbe za socijalizam. Iako se ne može reći da je radništvo po pitanju modusa borbe i spremnosti da se u borbu uspusti usaglašeno, nije preuranjeno reći da je spremno da pokaže svoju snagu.\nSindikalno rukovodstvo sa druge strane naglašava kako „rešenje mora biti sistemsko“. Ako uzmemo u obzir dosadašnja zalaganja reprezentativnih sindikata za „tržišno rešenje radničkog problema“, čini se da to ne podrazumeva konfrontiranje prema antiradničkim merama Vlade i traženje onog sistemskog rešenja koje bi štitilo radnike nego pre podršku državnoj politici jačanja privatnog sektora i njegovom širenju najavljenim privatizacijama. U tom slučaju se deklarisanje za sistemsko rešenje s pravom može tumačiti kao poruka vlasti da bez obzira na zaoštravanje retorike u odnosu na prethodne godine sindikati nemaju nameru da izlaze iz okvira koje Država postvlja. Jasno je da takvi stavovi nisu oni koji samo kaskaju za radničkim zahtevima, nego i oni koji su prema tim zahtevima potpuno nemarni, pa je očigledno da sindikalna rukovodstva i dalje nastoje da pacifikuju radnički bunt služeći državnoj politici zarad sopstvenih interesa.\nOvakve manipulacije sindikalnim telom jednako su pogubne kao najavljene antiradničke reforme jer tupe oštricu glavnog oružja radništva u ovom trenutku, a to je sindikalna organizovanost. S tim u vezi može se očekivati da sindikalno rukovodstvo nađe nekakav kompromis sa vlastima po pitanju Zakona o radu koji je u pripremi. Nema sumnje da će temelj tog kompromisa biti ustupci vlasti sindikalnoj birokratiji, a od kojih šire članstvo neće imati nikakvu korist, osim eventualno nekih novih prvomajskih ekskurzija u Beograd – a koje za jedini cilj imaju to da povećaju pregovarački potencijal rukovodstva.\nRadnici, odn. šire sindikalno članstvo, mora se otrgnuti od ove loše prakse te svom snagom krenuti u reorganizaciju sindikata kako bi oni dorasli izazovima koje im nameće trenutno stanje i postali sposobni da se dosledno bore za klasne interese radnika.\nCrveni su se na skupu pojavili sa parolom "Ko tebe štednjom ti njega štrjkom" i pamfletom koji možete pročitati na našem portalu Crvena kritika.


Hronika - Arhiva vesti 13.05.2012 - Naslovi.net\nHronika » Arhiva vesti za nedelja 13. maj 2012\nOdbijen zahtev Uroša Mišića za uslovni otpust\nPošto je molba pravosnažno odbijena, on će morati da odsluži punu zatvorsku kaznu od pet i po godina koja mu ističe 5. juna iduće godine. BEOGRAD - Molba navijača Crvene zvezde Uroša Mišića (23) za uslovno puštanje na slobodu sa izdržavanja zatvorske kazne, pravosnažno je odbijena i on će morati da... »\nS media: Sud odlučio: Nema uslovne slobode za Uroša Mišića\nRTS: Odbijen Mišićev zahtev za uslovnu slobodu\nNebojša Tubić Žabac, koji je 9. maja ranjen u glavu pucnjavi u piceriji "Aleksandar" na Grbavici, došao je svesti i oporavlja se u intenzivnoj jedinici Kliničkog centra Vojvodine. Kako pišu Novine novosadske, Žabac se probudio u noći između subote i nedelje, a u toku jučerašnjeg dana je uspostavio... »\nRTV: Tubić se probudio iz kome\nDnevnik: Žabac izašao iz kome\nDvojica navijača Partizana u pritvoru\nNavijači Fudbalskog kluba Partizan iz navijačke grupe "Zabranjeni" Ž. M. (28) iz Zemuna i I.Ž. (29) iz Beograda osumnjičeni su i pritvoreni zbog nasilničkog ponašanja na utakmici. Do nereda je došlo na poluvremenu i nakon fudbalske utakmice Radnički - Partizan, koju je beogradski tim dobio sa 1:0.... »\nGlas javnosti: Uhapšena dvojica navijača Partizana\nBlic: Pritvor za navijače Partizana zbog nereda na utakmici\nLjig: Preteći grafit upućen Tadiću?\nLjiški informativni servis pozvao je preko društvene mreže Fejsbuk građane te varoši da prekreče preteći grafit sa zgrade Skupštine opštine u centru Ljiga. Na toj zgradi nekoliko dana stoji poruka "umesto crnog čuperka bolje bi ti stajala rupa od metka" ispisana crnom bojom, latiničnim pismom.... »\nAkter: Preteće poruke u Ljigu\nRTS: Preteće poruke u Ljigu\nOpljačkana "Roda" u Smederevu\nSmederevo -- Samousluga "Roda" u Karađorđevoj ulici u Smederevu opljačkana je u noći između subote i nedelje, potvrdila policija. Kako je Beti rečeno u policiji, nije poznato koliko novca je ukradeno jer još nisu očitane sve kase u samousluzi. U policiji navode i da nije poznato da li je bilo više... »\nS media: Opljačkana Roda u Smederevu\nVesti online: Opljačkana Roda u Smederevu\nBor: Požar u kompaniji za dostavu pošiljki\nTroje vatrogasnih vozila angažovano je u gašenju požara koji je danas po podne izbio u skladištu "AKS ekspres kurira" u Boru. Uzrok požara je još nepoznat, ali očevici kažu da je vatra izbila van kruga skladišta te kompanije za dostavu paketa i pošiljki. U Istraga će utvrditi uzrok požara i visinu... »\nMondo: Bor: Sprečeno širenje požara ka školama\nRTV: Bor: Ugašen požar u skladištu\nSuđenje Mladiću u sredu, ako se odbaci zahtev odbrane\nBlic nedelja, 13. maj 2012.\nHAG - Suđenje Ratku Mladiću trebalo bi da počne u sredu, 16. maja, ako bude odbačen zahtev odbrane haškog optuženika za izuzeće predsedavajućeg sudije Alfonsa Orija i odlaganje početka sudskog procesa. Mladićeva odbrana je u petak zatražila od predsednika Haškog suda da izuzme sudiju Orija,... »\nDnevnik: Mladićeva odbrana traži izuzeće Orija\nRadio 021: Suđenje Ratku Mladiću počinje u sredu\nGreškom prerezan grkljan čuvaru Futoške pijace\nPress nedelja, 13. maj 2012.\nÐuro G. (30) je na Futoškoj pijaci, greškom prerezao grklja svome kolegi, Slavku Koluški (58). Kako B92 prenosi, Đuro G. je nožem napao Slavka Koluškog misleći da ubode nanosi svome kolegi iz noćne smene sa kojim se nekoliko sati pre ovoga događaja posvađao. Posle rasprave, čuvar ga je izbacio... »\nS media: Novi Sad: Prerezao grkljan pogrešnom čoveku\nAlo: Prerezao vrat pijačaru!\nCESID: Izbori bili regularni\nPredstavnik Centra za slobodne izbore i demokratiju Đorđe Vuković odbacio je navode pojedinih političkih stranaka da su izbori bili neregularni, uz objašnjenje da sa svakog biračkog mesta postoje zapisnici o rezultatima glasanja. Vuković je rekaoda na rezultate izbora ne može da utiče to što su... »\nBlic: Vuković: Izbori regularni - važni zapisnici\nGlas javnosti: Vuković: Jedan džak ne utiče na izbore\nUgašen požar u skladištu AKS-a u Boru, nema povredjenih\nS media nedelja, 13. maj 2012.\nVatrogasna jedinica Policijske uprave u Boru, uspela je popodne da ugasi požar koji je oko 14.30 izbio skladištu "AKS ekspres kurira" i nedaleko od dve srednje škole u Boru. Prema rečima komandira vatrogasne čete Dragana Krstića, povredjenih u požaru nije bilo, a vatra je uništila kamionsku... »\nAkter: Bor: Ugašen požar u Aks ekspres kuriru\nBlic: Ugašen požar u skladištu "AKS-a" u Boru, nema povređenih


Slaba funta srezala profit avio-kompanije 'EasyJet' za trećinu - Novosti - Turistički svet\nSlaba funta srezala profit avio-kompanije "EasyJet" za trećinu\nPad funte izazvan "Bregzitom", teroristički napadi u Evropi i štrajkovi srezali su dobit pre oporezivanja "EasyJet"-a za gotovo jednu trećinu, saopštio je danas taj britanski niskotarifni avio-prevoznik.\nProfit pre oporezivanja je opao za 28 procenata na 495 miliona funti (574 miliona evra) u godini zaključno sa 30. septembrom u poređenju sa 2014/15. godinom, uglavnom zbog pada prihoda i valutnih efekata, navodi se u saopštenju "EasyJet"-a o poslovnim rezulatima, prenosi agencija AFP.\n- "EasyJet" je u 2016. godini pokazao prilagodljivost u poslovanju, imajući u vidu velike izazove, uključujući niz eksternih događaja i nepovoljnih deviznih kretanja - navela je generalna direktorka grupe Kerolin Mekol u saopštenju.\nBritanskog avio-prevoznika su u proteklih godinu dana pogodili protesti u toj industriji i nemiri na ključnim tržištima - u Egiptu i Turskoj.\nOvakvi finansijski rezultati "EasyJet"-a su i bili očekivani na tržištima, pošto je u saopštenju o dobiti ostvarenoj u oktobru kompanija već nagovestila lošije poslovne rezultate za celu godinu.\nFunta je pala na 31-godišnji minimum prema dolaru i sedmoipogodišnji najniži nivo prema evru nakon glasanja Britanaca na referendumu 23. juna za izlazak iz Evropske unije.\nKolaps vrednost funte pritiska poslovanje "EasyJet"-a, jer je nabavka avio-goriva u dolarskoj ceni postala skuplja, što se odražava na povećanje troškova.\nBritanska premijerka Tereza Mej je najavila da će formalno pokrenuti dvogodišnji postupak "razvoda" od Unije do kraja marta 2017. godine, tokom kojeg će se i Brisel i London suočiti sa napornim pregovorima o budućim trgovinskim odnosima.


Makedonska airline scena (1): U potrazi za "makedonskim" kod novog makedonskog nacionalnog avioprevoznika - Tango Six\nBEOGRAD – Tango Six počinje sa objavljivanjem mini-serijala tekstova vazduhoplovnog analitičara Marijana Džime o situaciji na makedonskoj airline sceni. Dobili smo pravo da prvi u nastavcima prenesemo adaptacije autorovih prethodno objavljenih tekstova.\nOd sredine jula, mediji u Republici Makedoniji počeli su iznova da plasiraju u javnost špekulaciju (probni balon?) iz 2010. da je Turkiš Erlajnz najverovatniji kandidat za sledećeg nacionalnog avioprevoznika Makedonije. Najave su se nadovezale na odluku Vlade RM, navodno donetu sredinom jula, za osnivanje domaće aviokompanije. U isto vreme nekoliko bivših direktora iz ranog doba makedonskog aviobiznisa su javno i sa entuzijazmom podržali ideju, a takođe ju je podržao i TAV Makedonija (operator aerodroma u Skoplju i Ohridu) paralelno lobirajući u korist imenovanja Turkiš Erlajnza.\nKrajem avgusta, naizgled nepovezano, vazduhoplovne vlasti Makedonije i Turske potpisale su Memorandum o saradnji u cilju razvoja fleksibilnog pravnog okvira za kooperaciju na polju civilnog vazduhoplovstva i fleksibilnog korišćenja resursa u korist obe strane.\nMeđutim, nedugo nakon toga su predstavnici makedonske Agencije za civilno vazduhoplovstvo javno izjavili da bi budući nacionalni avioprevoznik morao da bude u većinskom vlasništvu (51%) makedonskog pravnog lica, kao i da raspolaže bar jednim vazduhoplovom (bilo sopstvenim ili zakupljenim) registrovanim u Makedoniji. Sredinom novembra Vlada RM je objavila tender za angažovanje konsultanta koji bi joj pomogao da do proleća 2015. izradi studiju izvodljivosti inicijative, kako bi procenila da li je održiva i isplativa.\nOvakve okolnosti efektivno isključuju mogućnost direktnog imenovanja Turkiš Erlajnza na pomenutu poziciju. Takođe, ovim se stvara i utisak da je ova faza popularizacije namera za osnivanje nacionalnog avioprevoznika bar privremeno okončana.\nNa prvi pogled, u ovako rezimirajućem obliku, iznesene informacije ne izgledaju posebno neobično, osim što su (za makedonski ukus) malo bombastične. Poslednje je posebno naglašeno otkako su mediji počeli da koriste šlagerski naziv „Masedonija Erlajnz“. Ipak, priča niti počinje, niti se završava ovde. Dosadašnje najave su se bavile eventualnim namerama, nezadovoljavajuće potkrepljenim i donekle uzajamno kontradiktornim, kao i neopravdano entuzijastičnim.\nInicijativa Vlade RM za formiranje nacionalnog prevoznika oficijalizuje se usled prethodno neviđenog saobraćajnog „buma“ na aerodromu u Skoplju do kojeg je došlo bez domaćeg prevoznika na tržištu. Za „bum“ su zaslužne niskotarifne aviokompanije (pogotovo Viz Er) koje su na tržište uvele dostupne cene putovanja i značajan opseg novih destinacija. Glavni razlog ulaska niskotarifnih aviokompanija su vladine subvencije – međutim, s jedne strane, ukoliko bi Vlada RM konačno odlučila da investira u novog domaćeg prevoznika, onda bi se daljim subvencioniranjem stvorio konflikt interesa; s druge strane, ukidanje subvencija bi najverovatnije dovelo do prestanka niskotarifnih letova u Makedoniji.\nInicijativa za formiranje nacionalnog prevozioca nije izazvala skoro nikakvu reakciju šire javnosti, s obzirom na ozbiljne egzistencijalne izazove s kojima se prosečni makedonski građanin svakodnevno suočava. Uostalom, uzimajući dalje u obzir istorijske (ne)mogućnosti putovanja preko aerodroma u Skoplju, sećanja na ozloglašene bivše makedonske aviokompanije kao i na sve ostale ranije i sadašnje nacionalne prevozioce zemalja u jugoistočnoj Evropi, njihove zaduženosti ili neslavne bankrote, bilo bi razumljivo da inicijativa makedonske vlade u početku i ne udiše izobiljem poverenja i entuzijazma.\nIdemo dalje – to što se država sprema da investira u novog domaćeg avioprevozioca je samo jedan aspekt problema. Suštinski značajniji je izbor modela poslovanja, ciljnog tržišta i tržišne strategije, radne opreme, organizacione strukture, modela upravljanja i svih ostalih korporativnih elemenata koji su neophodni kako bi se investicijom odgovarajuće upravljalo. Time bi se obezbedila stabilna i održiva osnova za neprekidan razvoj novog domaćeg prevozioca, pogotovo u uslovima nepredvidivog regionalnog tržišta. Ovo je tržište već preplavljeno nacionalnim avioprevoznicima kojima predstoji bankrot, subvencioniranim niskotarifnim avioprevoznicima koji su nacionalne skoro izbacili iz igre (i čiji je doprinos lokalnim privredama – pozitivnim ili negativnim – još uvek neodređen), rastućim uplivom velikih mrežnih prevozilaca koji su bacili oko na nacionalne prevozioce, tj. njihove regionalne mreže i saobraćajna prava prema unutrašnjem tržištu Evropske Unije. Ukratko, usled ovakvih uslova tržišta – naizgled surovih, ali i pored svega kompletno normalnih i uobičajenih – država, inače po prirodi loš preduzimač, nema kapaciteta za bitku na otvorenom tržištu.\nGeneralno gledano, avioprevoznik koji namerava da realizuje prava Makedonije u međunarodnom aviotransportu treba, u skladu sa makedonskom vazduhoplovnom legislativom, da bude u većinskom vlasništvu (51%) makedonskog pravnog lica (javnog ili privatnog). Ipak, preostali udeo od 49% omogućava eventualno suvlasništvo sa inostranom aviokompanijom koja bi bila dovoljno moćna i da pokrije preostali udeo i da upravlja radom novog prevoznika. Međutim, nesumnjivo je da bi glavni cilj i interes te inostrane aviokompanije bio da ostvari svoju sopstvenu korporativnu (kapitalističku) strategiju, a NE razvoj makedonskog vazduhoplovstva, privrede, blagostanja ili ostale nacionalne interese. Na kraju krajeva, kako bi projekat bio uspešan i budući avioprevoznik postao održiv ova dva ekstrema bi morala da se uravnoteže – međutim, kojim će se njihovim odnosom postići ta ravnoteža, zavisiće od toga koliko su principijelni konkretni ciljevi države Makedonije po pitanju formiranja novog domaćeg avioprevoznika, a pogotovo pragmatičnost i upornost države tokom zastupanja i realizacije tih ciljeva.\nU tom kontekstu, a takođe uzimajući u obzir i navode da bi Turkiš Erlajnz mogao biti u igri, eventualno suvlasništvo (49%) u novom makedonskom avioprevozniku bi za Turkiš Erlajnz moglo da bude prilika da učvrsti svoju poziciju u jugoistočnoj Evropi, da zadovolji što je moguće više potražnje i da preko novog prevoznika i aerodroma Skoplje „hrani“ aerodrom Ataturk u Istanbulu (glavni hab Turkiš Erlajnza) s ciljem da uveća svoj transferni saobraćaj. Naime, razvoj zasnovan na rastu transfernog saobraćaja preko „Ataturka“ na destinacijama od i prema Bilskom istoku, severnoj i zapadnoj Africi i pacifičkoj Aziji predstavlja primarni strateški cilj Turkiš Erlajnza. Tokom poslednjih godinu dana deo te strategije koji se odnosi na ovaj naš region ugrožava Etihad Ervejz konkurencijom preko Er Srbije i aerodroma Beograd, s obzirom da Er Srbija sistematski asimiliše ili izbacuje manje konkurente iz regiona, na taj način postepeno prerastajući u neprikosnovenog lidera regionalnog aviotransporta.\nPrema tome, veoma je interesantno to što je TAV Makedonija lobirala u korist imenovanja Turkiš Erlajns za budućeg nacionalnog avioprevoznika Makedonije. „Interesantno“, zato što pravilo većinskog domaćeg vlasništva (51%) i efektivne kontrole nad novoj aviokompaniji nije neki novi makedonski standard – naprotiv, to je međunarodni standard star nekoliko decenija prema kome je i Makedonija obvezana međunarodnim konvencijama, bilateralnim i multilateralnim ugovorima za vazdušni transport. Jednostavno, aviokompanija registrovana u Makedoniji sa inostranim većinskim vlasništvom ne bi mogla da nesmetano obavlja međunarodni aviotransport.\nUzimajući sve ovo u obzir, malo je verovatno da iz TAV Makedonije nisu znali za ovo pravilo – pogotovo s obzirom na koncesiju aerodroma u Skoplju i Ohridu, kao i na značajni investicijski, operativni i vremenski obim i opseg aktivnosti koji TAV već petu godinu sprovodi u okviru koncesije, a pritom zanemarujući sve preostale poslovne poduhvate (koncesije, ogranke, podružnice, partnerstva) koje TAV ima na polju komercijalnog vazduhoplovstva na 13 aerodroma u 7 zemalja.\nMeđutim, opštepoznato je u esnafu da TAV i Turkiš Erlajnz održavaju oficijalno partnerstvo kako bi stimulirali uzajamni rast na aerodromima kojima upravlja TAV – odatle i rano lobiranje od strane TAV-a i uvod Turkiš Erlajnza u javnu svest i, nadajmo se, javnom diskursu.\nUprkos svim ovim i nekim dodatnim, manje-više kompleksnijim, pitanjima i dilemama koja bi verovatno mogla da budu predmet diskusije ubuduće, kako budu tekle pripreme za projekat, jedna stvar ostaje sigurna: budžetsko finansiranje nacionalnog avioprevoznika bi bez sumnje nanelo obimne i dugoročne posledice po makedonsku privredu.\nZbog toga je neophodno da se tema prethodno podloži širem stručnom i javnom savetovanju kako bi se pažljivo i dosledno analizirale okolnosti osnivanja nove domaće aviokompanije, kao i utvrdili faktori koji imaju uticaj na te okolnosti.\nNažalost, u maniru tipičnom za većinu novih suverenih zemalja formiranih posle 1989. godine, i Makedonija još uvek uživa u opštom trendu ignorisanja i otvorenog odbacivanja ranijih iskustava (bilo svojih ili drugih zemalja) i počinje ispočetka u skoro svim oblastima. U takvim uslovima, uprkos svom brzom razvoju poslednjih par godina, čini se da je vazduhoplovstvo postalo jedna od onih socioekonomskih oblasti za koje se obični građani, pa i stručna javnost, vrlo malo zanimaju ili se uopšte ne zanimaju, a takođe znaju veoma malo i svakim danom sve manje – iako veoma često baš te oblasti imaju značajne, neretko i presudne posledice po socioekonomskom profilu, životnom standardu i blagostanju države u kojoj ti građani ustvari žive.\nMarijan Džima je istraživač i analitičar u oblasti civilnog vazduhoplovstva. Njegov primarni interes je dinamika aviotransportnog tržišta jugoistočne Evrope, s naglaskom na region bivše SFRJ i, posebno, Makedoniju. Iza sebe ima 12 godina radnog iskustva u različitim domenima (univerzitetska nastava, transfer tehnologije, vazduhoplovno pravo i politika, vazduhoplovni konsalting). Odnedavno je počeo da objavljuje deo svojih analiza na svom blogu i na autorskom prostoru izdavačke platforme mreže LinkedIn. Živi i radi u Skoplju, Makedonija.[/colored_box]\nGostujući Autor v@gom.com\nMorovlah na: Transparentno ali ne i bez problema: Slovenija odlučila da nabavi italijanski transportni avion C-27J Spartan\nUz dobru cestovnu infrastrukturu ne vidim smisao ovog Vojnog aviona. Ako sam dobro razumio služit će primarno za slučaj evakuacije državljana iz situacija sličnih covid krizi. Bolje bi im bilo da osnuju državnu avio kompaniju s par aviona od 70 do cca 120 sljedećih mjesta, pritom održavaju linije prema evropi 365 dana u godini, a…\nAleksandar I na: Novosti: MiG-ovi 29 iz Belorusije uskoro u Srbiji\nDrug taster@ moj prijatelj je drzao 2001. neko predavanju u NATO bazi Aviano. Kad se vratio, bio je u soku, jer su za odredjene poslove koristili taj tvoj 386. Mnogo smo mala i sironasna zemlja koja mora postepeno da ulaze u vojsku.To sto bi mi zeleli je jedno,a realnost je drugo.Sreca asa sto nam ni…\nTihomir Dejanović na: Borba protiv bespilotnih letelica i krstarećih raketa u ratu 1999. godine: Učinak artiljerisjko-raketnih jedinica\nOdlična analiza, kao i sve ranije. Vjerujem da su artilerijska i raketna sredstva pomenuta u analizi još uvijek upotrebljiva i da ih ne treba izbacivati iz upotrebe dok ne dođe nešto bolje, a i tada ih čuvati negdje u rezervi. Sjećam se pred ratove 90ih da se govorilo o inferiornosti strela 2M u odnosu na…\nBSD na: FACC nastavlja svoju kompozitnu priču u Hrvatskoj, Srbija sličnu priliku propustila 2014. godine\nSta sve ne procitasmo ovde od komentara, sta traze ovi ljudi ovde, kad ovo pisu. Ja bih dodao da ako je ikako moguce dodje neka fabrika u Kraljevo kako bi zamenila nekadasnju DFA Kraljevo iz koje su svi radnici (njih oko 540 po spisku) koji su se nasli taj dan na poslu odvedeni i streljani…\nDrug traser na: [ANALIZA] Kakva je budućnost transportne avijacije RV i PVO Vojske Srbije: Da li je vreme za nabavku nove tehnike?\n@ 677. trae "Ono sto smo mi radili sa An-om je za ne verovati. Isao je preko svih mogucih ogranicenja" Hmmmmm, stvarno? Na primer? Koja su to sva moguca ogranicenja koje ste sa takvom lakocom krsili?


Home / Ekologija / Ministar Goran Trivan: Pitanje ekologije je pitanje kulture\nMinistar zaštite životne sredine u Vladi Republike Srbije Goran Trivan poručio je povodom obeležavanja Svetskog dana zaštite životne sredine, da je pitanje ekologije pitanje kulture i da je važno negovati navike koje će obezbediti bolji svet za buduće generacije.\nTrivan je na svečanosti u Botaničkoj bašti rekao da je pošumljavanje najefikasniji i najjeftiniji način da se reši problem prilagođavanja na klimatske promene, koje su stvarnost u kojoj živimo.\nGoran Trivan je poručio da će se resorno ministarstvo zalagati za to da ne bude izgradnje hidrocentrala i mini hidrocentrala među zaštićenim dobrima, da se smanji upotreba plastike, kao i da se nastavi sa otklanjanjem opasnog otpada.\nPrvog dana naplate plastičnih kesa koje se ne recikliraju postignuto je smanjenje njihove upotrebe od 50 odsto, precizirao je ministar i napomenuo da je za otkrivanje i otklanjanje opasnog otpada Ministarstvo imalo veliku podršku od tužilaštva i BIA.\nTrivan je najavio da je u budućnosti planirano aktuelizovanje pitanja brige o vazduhu, buke u urbanim sredinama, o zaštićenim dobrima, o gradnji u nacionalnim parkovima i sličnih tema.\nProjekt koordinator Programa Ujedinjenih nacija za zaštitu životne sredine u Srbiji (UNEP) Aleksandra Šiljić Tomić podsetila je na to da je Svetski dan životne sredine ustanovljen 1974. godine, a da se danas obeležava u više od 100 zemalja.\nTema ovog dana za 2018. godinu jeste pobediti zagađenje plastikom jer je to najveći izazov sadašnjice, upozorila je ona i dodala da se dnevno u Srbiji iskoristi sedam miliona plastičnih kesa.\nAmbasador Indije u Srbiji Narinder Čauhan podvuklaje da se Indija okrenuta poštovanju prirode i životinja i da je to na neki način stil života, istakavši da se u toj zemlji oformio veliki pokret protiv korišćenja plastike, te da se kao alternativa nude torbe od pamuka.\nDirektor korporativnih komunikacija i održivog poslovanja kompanije „Delez Srbija“ Mirjana Jovašević ukazala je na to da ova kompanija kontinuirano sprovodi aktivnosti kojima želi da utiče na stvaranje zdravije i čistije planete, od reciklaže otpada, preko smanjenja emisije CO2, do strateškog upravljanja viškovima hrane.\nSa namerom da doprinesemo smanjenju zagađenja okoline, pokrenuli smo i projekat naplate plastičnih kesa i prvi rezultati su veoma ohrabrujući, jer se njihova potrošnja prepolovila, precizirala je Jovašević.\nU okviru programa dodeljene su i nagrade kompanijama i organizacijama koje su doprinele zaštiti životne sredine, a među dobitnicima su Bezbednosno-informativna agencija, kompanija „Delez Srbija„, Razvojni program Ujedinjenih nacija (UNDP), planinski klub „Kamena gora“ i drugi.


Promocija knjige „Estetika avangardnog i eksperimentalnog filma: Telo, rod i identitet. Evropa – SAD – Srbija“ Ivane Kronje | Kulturni kišobran\nPromocija knjige „Estetika avangardnog i eksperimentalnog filma: Telo, rod i identitet. Evropa – SAD – Srbija“ Ivane Kronje\n„Čitav proces bio je praćen i dubokim fazama samopreispitivanja, moralnih dilema, političke i duhovne upitanosti. U jednom delu knjige radi se, naime o veoma izazovnim, često subverzivnim, teškim pa i negativnim temama. S druge strane, tematika ženskog i LGBTIQ identiteta praćena je neretko diskriminacijom i neshvatanjem, stereotipima sa kojima se mora hrabro suočiti. Svi stavovi u mojoj knjizi potiču od mog humanističkog obrazovanja i političke kulture tolerancije, dok su, s druge strane, pojmovi obrađeni naučno i dosta neutralno, tako da se knjigom može koristiti i čitalac koji se ne slaže sa stavovima autorke. Poštenje i naučna objektivnost bili su jedan od ciljeva u završnom radu na knjizi, budući da je zamišljena i kao udžbenik za poslediplomske studije u oblasti filmske i multimedijalne umetnosti”, rekla je autorka.


Ivontravel putovanja - Zmaj Jovina 26, Novi Sad VILA ALEKSANDROS - Ivon Travel & Events\n40.040856N, 23.363561E nalazi se u mirnom delu Sivirija na 500m od plaže, šetališta i marketa Masoutis. Nudi smeštaj u prostranim 1/3+1 apartmanima kao i 1/5 dupleks apartmanima koji sadrže čajnu kuhinju (mini rerna sa dve grejne ploče) sa frižiderom, kupatilo sa tuš kadom, LCD TV, klima uređaj (uz doplatu na licu mesta od 3€ po danu korišćenja). U spavaćoj sobi se nalaze dva spojena singl kreveta a u dnevnom boravku trosed na izvlačenje. Vila ima ozidani roštilj koji gosti mogu slobodno koristiti. Vila poseduje toalet koji je gostima na raspolaganju prvog i poslednjeg dana boravka.


Kanton preuzima Turističku zajednicu, općinama vraćena mogućnost osnivanja svojih - mojusk.ba\nPored tekućih aktivnosti koje realizira u domenu svoje nadležnosti, ministarstvo privrede\nje definiralo nekoliko strateških ciljeva na kojima radi. U prvom redu fokus je stavljen na oblast koncesija i oblast turizma.\nKako je istaknuo ministar privrede Asmir Crnkić, u oblasti koncesija smo već napravili značajan iskorak pogotovo u segmentu praćenja naplate koncesione naknade. Prihvatanjem Nacrta zakona o turizmu USK, danas je Vlada učinila prvi konkretan potez u cilju sistemskog rješavanja oblasti turizma.\nTurizam je jedna od grana privrede sa najbržim rastom u BiH. Turistička pozicioniranost i turistička atraktivnost BiH je na visokoj razini.\nBiH je među deset preporučenih turističkih destinacija u svijetu za 2016. godinu!\nMeđutim, nepostojanje zakonskog okvira za funkcioniranje turističkih zajednica nakon presude Ustavnog suda koja je utvrdila da dotadašnje uređenje ove materije nije saglasno Ustavu FBiH je dovelo do besmisla postojećih turističkih zajednica, povećane utaje boravišne takse i to je bila argumentacija da nova Vlada USK kao i Ministarstvo privrede pristupe izradi novog Zakona o turizmu Unsko-sanskog Kantona.\nPo novom Zakonu, Turističku zajednicu osniva Unsko-sanski Kanton a općinama je ostavljena mogućnost da osnivaju vlastite turističke zajednice. Upravo je svojevremeno, ukidanjem turističkih zajednica u općinama napravljena šteta lokalnim zajednicama koje su ostale bez mogućnosti da kreiraju i promovišu kvalitetno svoje potencijala niti se, sa sadašnjim ustrojstvom, znalo koliki su zapravo prihodi od turizma ni kako se troše.\nMinistar Crnkić dalje ističe da novim zakonskim rješenjem kantonalni zakon doprinosi unapređenju i bržem razvoju turizma. Kroz podizanje ukupne kvalitete turističke ponude USK, obezbjeđuje kvalitetniji inspekcijski nadzor, povećanje učinkovitosti sistema, svrsihodnije trošenje sredstava, te aktivno učestvovanje Kantona u razvoju turističke djelatnosti.\nOčekivani rezultati od donošenja ovog Zakona se prvenstveno odnose na suzbijanje i smanjenje sive ekonomije i rada na crno u oblasti turizma, bolju zaštitu korisnika turističkih usluga, povećanje budžetskih sredstava, zaštitu tržišnog natjecanja i veću profesionalizaciju djelatnosti.


KADETI OSMI U EVROPI – Sportski savez Beograda\nPočetnaVesti naslovnaKADETI OSMI U EVROPI\nKadetska reprezentacija Srbije porazom je završila učešće na Evropskom prvenstvu u Hrvatskoj. U borbi za plasman na sedmo mesto, bolji od izabranika Aleksandra Radosavljevića bili su reprezentativci Francuske rezultatom 39:23 (19:12). Najefikasniji u srpskom taboru bio je Stefan Petrić sa pet golova, dok su se Kojadinović i Horvat četiri puta upisali u listu strelaca. Drevi Paskal postigao je 13 golova za reprezentaciju Francuske.\nNakon ovog poraza, Srbija je učešće na prvenstvu Evrope završila kao osmoplasirana selekcija, ali je primarni cilj ostvaren plasmanom u glavnu fazu takmičenja, čime je obezbeđeno učesće na Svetskom prvenstvu sledeće godine u Makedoniji.\nJovica Nikolić najbolji desni bek EP kadeta\nDesni bek reprezentacije Srbije, Jovica Nikolić, izabran je u idealnu postavu Evropskog prvenstva za kadete u Hrvatskoj. Turnir koji je selekcija Srbije završila na osmom mestu, čime je izborila plasman na Svetsko prvenstvo u Makedoniji naredne godine, završen je trijumfom Švedske, koja je savladala Island 32:27 u finalu. Individualno priznanje za desnog beka novosadske Vojvodine, ima još veću težinu kada se zna da će mladi Nikolić tek u decembru proslaviti 17. rođendan (2001), a da je većina igrača na Evropskom prvenstvu rođena 2000. godine.


Privremeno zatvorena 44 granična prelaza - Nove mere za SPREČAVANJE širenja KORONE - Pluton Logistics\nVlada Republike Srbije donela je na sednici u sredu (11. marta 2020. godine) nove mere i precizirala pojedne postojeće, radi sprečavanja pojave, širenja i suzbijanja zarazne bolesti COVID-19 (korona virusa).\nSve odluke stupaju na snagu u četvrtak, 12. marta.\nMeđunarodni putni saobraćaj se preusmerava na glavne granične prelaze i biće privremeno zatvorena 44 manja i povremena granična prelaza. Spisak svih zatvorenih prelaza dostupan je na sajtu Ministarstva unutrašnjih poslova.\nDoneta je odluka o zabrani javnog okupljanja u zatvorenim prostorijama, a pod tim se podrazumeva okupljanje u jednoj zatvorenoj prostoriji sa više od 100 ljudi.\nKada je reč o privremenoj zabrani ulaska u Srbiju za strane državljane koji su boravili u Narodnoj Republici Kini, Republici Koreji i Švajcarskoj, precizirano je da se ona odnosi isključivo na osobe koje su boravile u provinciji Hubej Narodne Republike Kine, gradu Degu i provinciji Severni Gjongsang Republike Koreje i kantonu Tićino u Švajcarskoj.\nOstaje na snazi zabrana privremenog ulaska u Srbiju za strane državljane koji su boravili u Italiji i Islamskoj Republici Iran.\nKada je reč o uslužnim objektima koji se nalaze na tranzitnoj ruti kroz Srbiju i autoputevima, doneta je odluka da njihovi zaposleni moraju da budu obezbeđeni zaštitnim sredstvima zbog dolaženja u dodir sa tranzitnim putnicima.\nVlada Srbije donela je na sednici 10. marta odluku o proglašenju zarazne bolesti COVID-19 izazvane virusom SARS-CoV-2. Tada su prvi put, u cilju sprečavanja pojave, širenja i suzbijanja ove zarazne bolesti uvedene određene mere, prema preporukama naših epidemiologa i u skladu sa preporukama Svetske zdravstvene organizacije (SZO).\nDok je stranim državljanima koji dolaze iz pomenutih područja (područja sa intenzivnom transmisijom korona virusa, odnosno žarišta epidemije), privremeno zabranjen ulazak u našu zemlju, građani Srbije koji dolaze iz ppomenutih područja upućuju se na samoizolaciju.\nMinistarstvo građevinarstva, saobraćaja i infrastrukture objavilo je 10. marta obaveštenje u kome pojašnjavaju Odluke Vlade Srbije:\nSva lica koja dolaze iz navedenih stranih država, u skladu sa ovom odlukom i Rešenjem koje će im uputiti nadležna sanitarna inspecija Ministarstva zdravlja, imaće obavezu boravka u karantinu-samoizolaciji od periodu od 14 dana od ulaska na teritoriju Srbije, uz pridržavanje mera navedenih u Rešenju.\nOdluku Vlade Srbije i obaveštenje Ministarstva građevinarstva, saobraćaja i infrastrukture možete pročitati OVDE.\nAgencija za upravljanje lukama objavila je saopštenje lučkim i pristanišnim operaterima, u kome preciziraju da se odredbe Odluke Vlade u teretnom vodnom saobraćaju odnose na članove posade, a u putničkom na članove posade, kao i putnike.\n– U slučaju vanrednih dešavanja, kontaktirajte AUL: Vladimir Pavlović, rukovodilac Centra za opšte poslove, telefon 062/88-90-609, vladimir.pavlovic@aul.gov.rs.\nDirektorat civilnog vazduhoplovstva 10. marta 2020. godine podneo je zahtev za objavljivanje hitnog vazduhoplovnog obaveštenja – NOTAM, na osnovu odluke Vlade, da se radi zaštite od unošenja zaraznih bolesti na teritoriju Srbije, vazduhoplovnim prevoziocima koji dolaze sa područja sa intenzivnom transmisijom bolesti COVID-19 (Italije, Kine, Južne Koreje, Švajcarske i Irana), zabrani sletanje na aerodrome u Republici Srbiji.\n← Regent stiže u Svilajnac – Švajcarska kompanija pokreće proizvodnju rasvete\nNa autoputevima u Srbiji u februaru 5,8% više teretnjaka i autobusa →\n29/04/2020 Milica Milosavljevic\n28/08/2015 24/04/2017 marko\nANALIZA: Kako organizovati proizvodnju, logistiku i distribuciju u vanrednim okolnostima\n12/04/2020 Milica Milosavljevic


U poslednja tri tromesečja sedam najvećih naftnih kompanija smanjilo je svoje prognoze budućih cena nafte, pokrenuvši talas smanjenja vrednosti svojih naftnih i gasnih derivata u ukupnom iznosu od 87 milijardi dolara, prenosi portal Klix.\nAnaliza Karbon trekera pokazuje da su samo u poslednja tri meseca naftne kompanije izvestile o smanjenju vrednosti imovine u iznosu od 55 milijardi dolara, prenosi "Gardijan".\nPad vrednosti nafte beleži se od kraja prošle godine, a ovaj pad dodatno je ubrzala pandemija korona virusa. Kolaps naftnog tržišta zabeležen je u aprilu, kada je nafta skliznula na samo nula dolara za barel.\nProšle nedelje došlo je i do istorijske promene na listi najvrednijih svetskih kompanija, što se svakako odrazilo na naftne kompanije. Američki tehnološki gigant Epl istisnuo je sa prvog mesta saudijskog naftnog diva Aramka.